url: =China te’n US te tuinuai Drone matsak ~ TK Lian :: ZOMI DAILY\nChina te’n US te tuinuai Drone matsak ~ TK Lian\nposted on 17 December 2016 at 6:22 pm Lomkholna: China, News, Thangkhanlian, World\nDec. 17, 2016: China Navyte’ galdona teembaw in leitung bup tuipi a kitan’na (international waters) South China Sea a om Subic Bay kiim-ah USte’ American oceanographic vessel kici teembaw panin a kilengsak tuinuai tuithe vanleng (underwater drone) matsak uh ahih manin USte ciltang mek khaksak na bang keei uh a, US in lungphona lahna dingin “formal diplomatic protest” kici kibawl a, hong poiak ding uh kingen hi ci-in US defence ulian ten ci hi. Hih tuinuai drone “naval glider” kici pen tuinuai ah teembaw taisak theihna dingin tui a alna (water salinity) leh a lum leh a satna (temperatures) sitna dingin “mapping of underwater channels” bek in a kizang hi a, China Navy ten Subic Bay panin tai (miles) 50 gamla ah a om lai-in international waters ah na mat uh hi ci uh hi.\nChinese Navy ten ten hih USte “naval glider” pen zanhal in tuipi ah ah a om lai-in US ten oceanographic survey teembaw dingin a zat uh USNS Bowditch in a lak ma-in a matsak uh hi ci-in US defence ulian ten ci hi. Al Jazeera reporter Kimberly Halkett in hih USte tuinuai tuithe vanleng pen China ten teembaw neu khat zangin a matsak uh hi a, USte teembaw in a lak kik ma deuh in a mat uh hi ci-in Washington DC panin gen hi. US ten tua drone pen China in a piak kikna dingin China uliante radio transmission panin hopih uh a, ahih hangin China in thudon lo hi ci-in gen beh hi.\nChina in US in amau et simna dingin hih bangin US gamta den hi ci-in ngawh mun mahmah uh a, China in hih bangin USte teembaw a sim zuih pen a lamdang hilo a, tu-in US ulian ten gam khat khat gam khat kikal a palai nasemte (diplomats) zangin diplomatic channels tung tawnin tua drone lak kik sawm uh hi ci-in gen thuah lai hi.\nSatellite maan panin a kizaihna limte mipi theih dingin Wednesday in a kipholak khia a, tua maante ah China in Spratly chain kici tuikulh neu sagih omna ah vanleng kap khiatna thau ”anti-aircraft guns” kicite leh “close-in weapons systems” kicite koih hi cih kimu hi. South China Sea kiim pen Philippines, Brunei, Malaysia, China leh Vietnam in ko tuikulh hi ci in mun tuamtuam kituh ngeingai uh hi.\nUS galkap ten hih banga buaina hun lem la-in tua munah kigolh in, a utna peuh uh-ah a gamtat theihna dingun “freedom of navigation” operations kici zangin China in ko aa hi a cihna tawh kinaih in teembaw taisak in, vanleng lengsak mun mahmah ahih manin China in a phinna bangin na ngaihsun hi.\nRelated: Malaysia, Klang Valley sungteng Monday ni tui pailoding ~ ZD\n#Behlapna: Obama in 2012 in Pivot to East Asia policy cih a pat khiat manin South China Sea ah teembaw leh vanleng tawh galdo ding kisinna US Navy ten nei mun mahmah uh a, tua hangin buaina hong nasia semsem hi. Tu-in Trump in Obama policy laih sawm leuleu a, China leh Tawiwan pen US in gam khat bangin a ngaihsutna “One China policy” pen zahtak sawm nawn loin China in a vanbawlte US ah kipualutte siah tamzaw sem lak ding tangkopih sawnsawn ahih manin China leh US pen hong kisim sik ngiatngiat semsem dingun lamet huai hi. USte tuinuai teembaw nangawn China in na matsak thei ta cileng ong muhnop toto ding hi.\nSource: Al Jazeera and news agencies/ Thang Khan Lian\nPrevious: Messiah Lapi na zangei hiam ~ Khaibawi\nNext: KFC Japan te’n “Finger Condom” bawl\nRussia te vanleng kia ah asuakta omding in ki lamenlo ~ TK Lian\nKah-nuihna ngaih baang ~ Tdkhen\nPasian eite tawh hong omkhawm ~ Khup Khen Thang\nKhuado thupuak from ZIUSA (October 01, 2018)\nDahna Pulakna : Mangpha Pa Peter Kham Lian Zam @ Peter Lianpi


timestamp: atn

url: =Sihvui Hungelna (Pa Dal Khup & Nu Cingpi) leh Gam tuamtuam pan pihpih ding hanthotna\nSihvui Hungelna:Zomi sung lainatna tampi hong piazo April 10, 2012 ni aa innkuanbup Malaysia gam lampi tungah tuahsiatna tawh hong nusia Pa Dal Khup leh Nu Cingpi te nupa ii luanghawm lei-ah tuhkik ding pen April 21, 2012 ni sun hun ah Klang christian hanmual aa vaihawm dingin kigel hi. Hun bawlna pen zingsang 11am in kipan ding hi. Bus pen, a pawlpite pastor pa Sia Brang Mai (Kachin) tawh kikupna kinei lai ding hi. Tu ciangciang, Pa Khup te omna pan leh Bukit Tinggi pan aa ding ki vaihawm khin aa, khuasung pan zong bus ki vaihawm ding hi.Malaysia aa om Zomi akuama peuhin hun pia aa thatang tawh hehnepna ih va lahzawh ding hanciam tek ni.\nTg. Khaino zatopi-ah kikhoi lai:Ih naupang Khaino pen, April 16 zingsang thuzakna ciang ah, a khut tangtheita-in, a mit zong phia/tang hi, ci uh hi. Ahi zongin, sivuante-in a cidam siangna ding bangmah kigen thei nailo, ci hi. A cidam pumpi tawh amau unau hong omkhop kik theihding thu ih ngetsak hi.\nPANPIH DING HANTHOTNA:\nGam tuamtuam aa om Zomi a mimal hita leh, Kipawlna khat peuhpeuh aa Zomi makaite leh Biakna pawlpi Siate kong hopih uhhi.\nCimawh dongtuak Zomi sanggamte innkuan aa dingin, a nungtalai a hehpihhuai mahmah Zomi naupangnote unau mailam ding ngaihsutsakna leh a tanau meltheihte ii van gikpi puakpih zawhzah ih puakkhop theihna ding ngimna tawh sum leh pai tha lamah panpih ciatding ZAM pan akuama peuh tung kong hanthawn uhhi.\nThuzakna om bangin, pawlpi min tawh leh mimal in a pia nuam zong ki omkhin cih na za ka hih man un, unau tegel tung na veina uh na angtang mahmah ungh.\nHih sigalna/vehna/panpihna a piazo ding peuhmahin muang takin a kiseh anuai aa palaite tawh na kizop theihna ding un kong theisak uh hi: Sia Kam Sang (014 738 1459), Pa Dai Kam (017 991 0457), Tg. Thaa Mung (016 646 5375).\nTZN: ZAM EC tangin,


url: =Gam Nuam Ah Teng In ~ Hau Za Cin :: ZOMI DAILY\nGam Nuam Ah Teng In ~ Hau Za Cin\nposted on 6 February 2016 at 10:25 am Lomkholna: Article, Hauzacin\n“Guah aw zu sengseng,\nKa kel aw tai diamdiam,\nNeih Tong te kongmai nuai ah,\nKa akpi meibawi tai ta liatliat”\nLeitung pen khatveivei lamdang kasa hi. Gam nuam hi i ci thei diam? Nek leh dawn kicing, nuntakna nuam, van leh nate hoih… ahih hang gimna vive tawh kidim hi. A nuam ngah dingin gim kul a, gim dingin cidamna kisam hi. Cidam dingin nek leh dawn hoih kisam a, nek leh dawn hoih dingin leitang ahoih kisam hi. Leitang hoihna munte gam nuam kici a, leitang hoih taleh tenna dingin a ki deihlo, aki utlo na mun om hi; tua mun gam nuam kici theilo ding hi. Tua ahih leh khangkhat bek a nungta dinga piang i hih mawk ciangin koicih bangcih leng tua khangkhat kum 70, 80 sung bek khawng nuamtak in nungta thei ding; nuamtak in gam nuam ah teng thei ding i hiam? Ngaihsut ngei in na nei hiam? Na nuntak sung nuamtak na zang nuam hiam?\nGuahzu leh Neih Tong te nangawn kizomsak ihih manin neih leh lam a neizote pen a nuamsa mahmah dingin kikoih hi; zong nuamsa zaw deuh kha ding hi, a neih a lam a ngah dan uh a hoih leh hoihloh in bel sai inteh. Mi neihsa a guksak, mi neihsa lamsa a laksak, a suhsak, by force in a suhsak cihte bel a lung a nuam taktak diam amau dot kul inteh, dong leng zong hong gen tuan kei un cin, a taktak kithei tuan ken teh. Huaiham leh gitloh tawh a nei eu au te kieng tuanlo a, a kigengen loh hang mite in thei uh hi. Tua bang mite Neih Tong te ahih uh hang Gam Nuam Ah Teng lo maithei hi, lungsim ciim, lungsim pil ngaihsutna a neih uh leh. Tua banga zawhthawh thu tawh a kigamtatna gam ah teen ding kuamah utlo ding hi.\nKi itna, kideihsakna, kikhual diamdiamna, “KEI” cih sang “NANG” cih a kilimzat zawkna gam om leh tua pen a Nuam Gam hi dinga, tenna dingin hoih mahmah ding hi. Na kizepna puan hoihlo, na khut na khe puakkham, zawnglua puan kilawm zong silh zolo himah lecin itna tawh hong kikholhpihna gam ah teeng lecin nuam nasa ding hi. Hau mahmah ding, khe tawh bang vak ngeilo mawtaw vive tawh vak ziahziah ding, anteh lohing khawng sang zu leh sa tawh anne ding, a lim a al bekbek kitaih zo mah lecin ki itna a omlohna gam ah na teen khak leh na nuntakna hawm mahmah ding a, nuam nasa tuan kei kha ding hi. Mite deihsakna na tan ciang nuam nasak mah bangin nang zong mite deihsakna pia zel lecin mite’n zong nuamsa ding hi. Tua hilo a mite deihsak bek ngak a, nang kiang pan mite in deihsakna a ngah ngeilohna gam ah na teen khak leh bel mi sang nang nuamsa lo zaw pah ding na hi hi. Hong ki deihsak kei, hong ki it kei, hong ki ngai kei cih lungsim pua pah ding na hih manin. Nang angsung bek khual na hih manin nang angsung hong kikhualpih kei leh midang khempeuh HAZATNA na nei pah dinga, gam nuam ah na teng kei ding hi.\nNa lungzuan na khuangaih ciang hehnep na ut mah bangin mite zong khuangaih lungzuan nei tek uh a, nang bek hong kikhual ding, nang midang khual nuam seselo ding cih bang na hih leh gam nuam ah sawt na teng kei ding hi. Angsung theihna lianpi na awm dimin hong tuam ding ahih manin kiphatsakna leh kiliatsakna tawh na kidim dinga, na lungdamna sang na hehna ding tam na mu zaw ding hi. Nang midang khuallo, midang in zong nang hong khuallo ding ahih manin a Nuam Gam ah na teng kei ding hi. Nang bekbek letsong hong kipia ding na ut dinga, midang letsong piak ding na konlawh kha kei ding hi. Nang bek hong kipiibawl leh na ut dinga, nang hong kipiibawl kei leh na pride in hong overtake ding hi. Give and take kilawm taka a kithuah hialhialna gam ah na teen leh bel nang zong nuam nasa dinga, midang in zong nuam a sa ding uh hi. KEI leh NANG cih a kitamzatna gam ah na ten leh gimhuaina sa ding hi. Gimhuai sa in na paisan dinga, na tunna gam ah Gam Nuam na bawl tuan kei leh na ekteh a sawpsiang nailo naupang na bang ding hi. Na nunga hong zuite in na puan tunga baang ek gim na za, nam kha lai veve ding uh hi.\nKei zong nuam kasak, nang zong nuam nasak ding GAM NUAM KHAT om dingin ka um hi. Ahi zongin tua gam koi ah om ding hiam cih ka ngaihsun zel hi. Leitung gamnuam akici te ka mitkha tawh ka en kawikawi a, dahna kahna, kidemna, kielna, kihazatna mah tawh na kidim kawikawi hi. Galvan hauh leh nek leh dawn kicing na mun khempeuh Gam Nuam na hi hetlo a, neih bangbang ne thiamthiam gam zong Gam Nuam na hituan peuhmahlo hi. Gamdang tawh kikhawl thei, gamdang tawh sumbawl khawm theite zong na hi tuanlo in, gam sung khuasung siangtho te zong Gam Nuam na hi tuanlo uh hi.\nA tawpna ah ka hi bangin ka ngaihsun hi: Kei, mi adingin hoih in, mi kei adingin hoih leh ki it diamdiam, kingai diamdiam, kikhual diamdiam in nungta leng tua gam mah a nuam pen ding hi. Tua gam koi ah om hiam ciin ka ngaihsutsut ciang keima sungah a om na hi gige hi. Nang zong tua GAM NUAM ah na teng nuam hiam? Gam Nuam Ah Teng In.\nPrevious: Taiwan gamah zinling, inn sangmahmah nih kipuk\nNext: Puteek khat numei kizuak khattawh aomkhop laitak si in awksuak\nMalaysia Khuado Pawi Committee 2013 pan Sapna\nZomi sungpan Japan Gammi (Japanese citizenship) suakmasapen\nZomi International Conference Khawmpi Thukimnate ZIC2019KL\nTonh Thu (5) ~ Awn Za Pau


url: =Solkha tang nuai ah Tedim khuapi (8) ~ Hau Za Cin :: ZOMI DAILY\nposted on 23 January 2015 at 4:51 pm Lomkholna: Article, Hauzacin\nNuam taka Zomi te a kikholh ziahziahna Tedim khuapi ah GZA Khawmpi a 2veina sim Zomi ulian tampi zong hong kihel thei hi. “Zomi om kei” cih thu a gin laitak in “Om mah” ciin laitui laidal tawh a lak thei makai lak pan Pu Chin Sian Thang, Lawyer, President, Zomi Congress for Democracy leh Pu Gin Kam Lian, Secretary, Zomi Congress for Democracy te zong hong kihel thei hi. Lamka pan Zomi Students’ Federation President Kap Khan Muan leh Mung Tonsing, MA in Political Science sim laitakte zong hong kihel thei uh hi.\nZomi te laibul leh awsuah bul suut a lusu manlo leh minam it Zomi Council pan Dal Sian Pau, PhD (Candidate) zong hong kihel thei a, Zomi Baptist Church, Mizogam, India pan Executive Secretary semsa Rev. Suan Khan Thang zong hong kihel thei hi. Zomi tawh kisai laibu leh thului tampi a sim, a nei, a kem leh a kin Prof. C. Thang Za Tuan, PhD leh a zi Sianu Pastor Cing Khan Lun zong hong kihel thei a, Zomi te pilna thupi sin ding ahih dan a gen bek hilo in pilna muh dan ding leh tuhun pilna zonzia kicing takin hong hilh ziahziah hi.\nCope Memorial Baptist Church (CMBC) ahih kei leh Tedim Biakinnpi ciin zong a kithei pen nasia mahmah a, a sungah ka lut uh leh mihing 800 tut theihna ding tutna kigual diudeu hi. A kisap leh tutna behlap theih dingin om a, a dim mitmet in mihing 1200 val noptakin kitu thei ci uh hi. A mi zong tam, a biakinn zong gol, a huang zong zai in a mun zong khuapi laizang ahih manin khuasung etlawmsak in i muh bek zong tawldamsak pah hi.\nA huang lutna kongpi tungah COPE CENTENNIAL JUBILEE (1910-2010) “Pasian Zat Minam” cih lianpi in kigelh a, kongpi kilawm tak i pelh lian leh lamtung lamnuai ah Phuitong kung na po zihziah ahih manin Pasian biakinn huangsung bek a kitung hilo in “Phuitong Liim” mun nuam zong a kitung hi mai hi! Tua Biakinn lutna kongpi kilawmtak pen, a khuambul ah Donated by ZOMI INNKUAN, GERMANY ciin kiciamteh hi. Cope sangmangpa hong tun zawh Kum 100 Cin Pawi ah Germany gama om Zomi Innkuante in a piak uh hi cihna hi a, kilawm in ngaihsun siam mahmah uh hi.\nBiakinnpi i tun ciangin a kongtual tam zai gol mahmah ahih manin kikhop ni ciangin nopci mahmah in mite kithuah ziahziah ding cih ka ngaihsut ciang a kikhawm kha mite hampha si e maw ka ci hi. Tedim nungak melhoih a biang uh ‘apple min eu bang’ acihte uh hikhawngah khedap sang tawh kitholh zehzeh leh muhnop in mittai dinga, kikhop zong tangvalte bang lawp tuam mahmah ding hiven maw. Leitung lam pan mi hoihte hampha uh a, a bawlpa zong geel siam ahih manin a bawl mite adingin a kilawm, a lungdamna ding uh a ngaihsutsak siam hipah hi. Biakinn hoih in gol in a mun zong nuam ahih manin a kikhawmte hampha a, mi tuamtuam kim ding hi cih lungsim ‘mitkha’ pan muhna hi.\nBiakinn phaitam khanglam ah inn dum deda khat na om a, inn saupi hi a, Sia Mungpi in, “Hih pen Tedim Baptist Association Headquarter hi” ciin hong gen hi. A gei ah khuangsuan pak (kuangkuah pak aci zong om) san a hoih mahmah kungkhat na po a, TBA Zumpi kilawmsak mahmah hi. Ko khua Murlen lam ah hileh Tuklo leh Baibek vasa te in a pakzu bawm in kihuang deudeu ding uh hi, ciin ka lungsim in ka ngaihsun hi. A pam khuadak phei lai leng Biakinn limlang tawh a kilam khat a gamla lua lo ah kidawk a, tua pen EBC Biakinn, Myoma veng a pen ahi hi.\nA khanglam daksuk leng inn tampi kimu suk in khuasung pen pak ziaizuai a, taihinn kilamthak leh sikkang inn kilamthak pen gal muh ding na om kawikawi hi. CMBC Biakinn huangsungah zong singtak, limsing, phuitong, hiangsing cih bangte na om zihziah ahih manin a mun votsak in, huihsiang kidik thei a, khuadakna lah nuam, khuasung laizang tak lah hilai ahih manin hih mun pen ‘centre’ mahmah mawk hi ciin ka ciamteh hi.\nA biakinn kong a dak kikhai velval leh a gei a ciamtehna, phawkna mualsuang tuamtuam kiphutte sim khin manlo ding ka hih manin ciin maan ka zaih a, tu’n hih lai ka gelh laitak in zong ka sim khin naikei hi. Den ciang na sim ning ei!\nTedim Theological College, Tedim ah Hawhna: Gamdang pan a kiza vangvang khat pen TTC Sanginn hi. Kumlui in Rev. Pau Kam, Principal, TTC pen Singapore ah hong zin in ZIS ah thugen hi. A thugen ka ngaih ciangin siapa pen Zokam a siam mahmah leh a kiva mahmah hi cih ka mu hi. Zokam a siam bek hilo in lakam, lapau, paunak leh Zomi te thuciin tuamtuam a zang siam, a kamgenna ah a guang siamsiam mah hi cih ka mu hi. Tua in Zokam leh Zolai a siam dan ding hong musak hi.\nA ciah ciangin Sial pawlkhat Christmas cianga kigo ding a kikhih lileih te facebook ah hong suaksak a, mitkha ah Zogam hong musak in facebook sung khempeuh Zogim hong namsak a, Zomi hih hong angtangsak mahmah hi. Tua ahih manin Tedim ka zin ciang ama nasepna leh sanginn muhsak hamtang ding ciin ka ngaihsun hi. Ahi zongin amah ka hilhkhol kei uh a, a bu ah phawngto ding ciin Sia Mungpi tawh a motor cycle ah kipua in ka taito uh hi.\nTedim Zatopi (Tedim General hospital) ka pelh toh uh ciang Phuitong kung golpipi na om kawikawi a, a gah na min kiukiau in na san lihliah kawikawi hi. Lamphei ka tun uh ciangin a pam a singkung kawm ah lampi kisial phei ka tot uh leh Sia Pau Kam te sanginn TTC na om a, a inn gol lua khollo in lam 30 a sau, lam 10 a zai khawng hidingin ka ummawh hi. A inntual ah Volley Ball betna ding mun nuam om hi. A pam ah tuikhuk, guahtui kholna leh zunbuk, ekbuk cihte om a, a huang sung khempeuh ah singkung kisuan in hing dipdep a cidam huai in huihsiang kingah ding cih kimuthei hi.\nSanginn bel dawl nih hi in a tung leh a nuai om a, a tung ka kahto man kei uh a, a nuai bel tohlet pan ka dak uh leh tutphah leh suanglaipi hoih mawhlo na om zihziah a, a pua lam pan et sangin a sungah vanzat kicing gawp cih ding hi. A huangsung gol in hoih a, a huang nuai ah Missionary sangmang Cope Topa te inn kimu thei a, CMBC zong a kimu thei hi.\nTua pan mualtung ah ka kahtoh uh leh mualvum pan khuadak leng India lam khawng kigalmuh phial a lungzuan huai keei sam hi. Tuithang Gun leh a kim a khuate kimu thei a, ahi zongin khuamei kai ahih manin kician mello hi. Tua mualvum lian ah bang kawlte sanginn kibawl a, a kim ate buah thilthel himah leh amau a pen sum tam deuh ahi tam maw na zol zawdeuh hi. Tedim khua tektek zong khuahun kibanglo – khat tungah ni a sat lai in khat tungah guahzu hileh kilawm kasa hi. Ahi zongin laigei a kawl numeite zuntha a puanteen phalh zeizai a om a, lamgei hiing sak heha te bel paktat huai sa kei ing! A nuih uh ciang a kamsan uh kimu hehaw lai!!\nMissionary Zogam Tangval Tg. Vungh Khan Kham sulnung: Tua pan dingkhia kik in Zokam ngiat tawh kisin Lai Siangtho sanginn ah hawh dingin ka pai khia leuleu uh hi. Ka paina lampi vuah Zomi tangval lak ah Pasian nasepna ah a lutang a phum ngiat Tg. Vungh Khan Kham naunu Nu Suan Ngaih Cing inn ka tung uh a, amah zong inn ah a om tawh kituak lian ahih manin a inn sungah lut in a tangval thahat laitak amah a bawlpa nasepna dingin kipia in a lutang nangawn va phum in a nuntakna a bei dongin Pasian nasem in a kalsuan pa sulnung tampi ka va mu thei hi. Inn sungah a kituiphumna, a missionary kuanna a Zomi pih Kanpalet te kiang ah a hawhna, a sep lai cihte maan tawh ka va mu hi.\nA innkuan un a maan lak nunung pen uh mel bang hoih in tangval lai hi a, Zomi khempeuh in i it ban ah a innkuanpihte in zong it mahmah ding cih ka ngaihsut ciang ka koiteng hiam hong nuamlo dek hi. Pasian adinga kalsuan ngam Zogam tangval bangzah i omlai tam maw, tu laitak in? A kivuina luang tungah a vuipa Pastor in a khut a laptoh laitak maan bang ka muh ciangin ka dip hong kua hanhan a, Shillong sangkah lai a ‘missionary’ cih la ah – Vungh Khan Kham, Ngai Za Siam, Bual Cung, etc cihte la tawh ka sak zel uh ka phawk velval hi.\nTopa in ama sisan hangin Zomi te thupha tampi, i theihloh kal in zong, hong pia thamtham ding ahih manin Ama’ adingin a nuntakna a bei dongin a pia Zomi tangvalpa hangin mihampha hilo ka hi hiam ka ci hi. Kei hong vakpih a, ama motor cycle tawh hong pua kawikawi Sia Mungpi zong Zogam khanlawhna dinga Lungdamna Thu puak a kanpalet leh Mindat khawngah na pai ngei khat hi in, a tangval lai hun tampi Pasian gam adingin a piakhia pa ana hi hi. Tua a sep gimna te guaksuak hetlo in tu in zong tukha March 10, 2014 in Lailo khua a Tedim Baptist Convention Kum Thum Kihal Khoppi ah General Secretary dingin kitel hi. Topa in Sia Mungpi nuntakna Ama gam zaina dingin hong zatsak semsemta hen.\nZOLAI tawh kisin Lai Siangtho Sanginn: Zolai ngiat tawh Lai Siangtho degree picing taka a sinsak Timothy Bible College and Seminary ah hawh dingin ka taisuk u hi. A mun ka tun uh ciangin sangnaupangte in innka tual ah volley ball na beng ngeingai uh a, pawlkhat in nilum awi in na tu lileih uh hi. Numeite in puansawp in na nui leihleih uh a, pasal pawlkhat in Guitar hoih khat tawh zaila na awiawi uh hi.\nKo zong a kongpi gei a Thawhbat kung pelh to in a gei ah motor cycle koih in Timothy Bible College and Seminary cih kigelh tawh maan ka kizaih pah uh hi. A taklam nisuahna lam ah IN GOD WE TRUST (PASIAN A MUANGTE IHI HI, EITE IN PASIAN I MUANG HI) cih na kisuang a, tua mahmah in ka tawl hong damsak hanhan hi. Zomi te in Pasian a muang minamte ihi hi cihna in ngaihsun ka hih manin ka lung hong nuam hanhan hi. Pasian muanga kalsuan peuhmah a tasam kuamah omlo a, a lawhcinglo zong omlo hi.\nSangnaupangte ka hopih uh leh ka Zomi Baptist Church (ZBC) uh pan Evangelist uh Pa Thang Lian Go zong na om a, ka khuavengte uh Vapar khua pan zong Tg. Mung (?) na om hi. Ka pawlpi mite nih ka muh ciangin hih sanginn pen ka pawlpi upate in zong ‘kahna taak’ sa hi cih a theih uh ciang kahsak pan uh hi cih ka tel manin sanginn hoih hi cih ka theisiampah hi. Ahang pen ko ZBC te in pawlpi mite Lai Siangtho sangkahna ding pen ‘khat peuhpeuh ah’ ka sawl kei uh hi.\nA kiphasak bel hilo in, a deihteel zong hilo in, a kah veve uh a a kitheihpih Lai Siangtho sanginn (recognised institution) bek ah kahsak ding ka cih uh ahi hi. Sangnaupangte giahna ka lut a, kei sangkah lai a lupna te sangin nakpi takin hoihzaw ahih manin hampha uh kasa hi. Annbuk zong ka lut a, annekna kuang leh tutphah te hoihzaw in siangtho zaw a, bel te zong siangthozaw in, sikkeute tungah zong tho leh ganhing a leng naunau muh ding om vetlo hi. Tuibuk leh kisil buk, puansawpna leh zunbuk cihte zong ka etsak khin a, Zomi leh Zogam adingin hih sanga hoihzaw a nei om nai tuanlo dingin ka um hi.\nPrincipal Sia Rev. Nang Lian Kap in a genna ah Zomi te in i Zolai tawh Pasian thu i sin pen Pasian kammal leh a deihna, a thubul kitel zo lua hi; tua manin Zolai tawh Pasian thusin pen English tawh tel mello a sangkah sangin Zolai tawh a kigen bangbang tel sitset a sangkah pen theihna khangin Pasian thuthuk kitheihlawh zaw hi ci hi. Ka um mah hi. Tel mello a English khawng i hih bualbual sangin tel sitset in Zolai tawh pilna thu sin leng hauzacinkikhangzaw ding hi. I theih zong kitel zaw dinga, i theihna zong dau tuanlo ding hi. Tua manin Zolai tawh laibu tampi gelh ding thupi mahmah a, Zokam tawh thucin thutang i gen i kikup ding zong thupi sem hi ci hi.\nZomi leh Zogam hong khangto dinga, Zolai leh Zokam in mai hong nawt in tualsung gamsung hong zeel dinga, hong bawlpa i Pasian thu leh a ngaihsutna gil te Zolai Zokam tawh Zomi te in i sut ziahziah dinga, i Pasian thu theihna hong kibehlap bek hilo in eite hong bawlpa mahmah i theihna hong khang dinga, hong huaina, hong kepna leh hong laptohna te i tel semsem dinga, Amah i itna zong hong khang semsem ding hi. Tua ahih manin Zomi a hong bawl Pasian i mangngilh loh ding, vai khempeuh ah Amah i koh ding, Amah i belh ding, Amah i theihsak ding ahi hi. Topa in Zomi te hong huai denta hen. (zop lai ding) Hau Za Cin\nPrevious: Windows 10 amawkna in ki Upgrade theiding\nNext: Tulaai Leitung Thuthang Tuamtuam Updates Jan 23,2015


url: =PureDesiree - evamountain jasmin video\nBeautySophie livejasmin MistressOnTopPamelaHot222 livejasmin MattMattHazeyMadison livejasmin VikySinKarenOcean livejasmin HotLittleAngellelmandrake livejasmin MaryJann3ChanelAnetta livejasmin ChanelAnetta\ndamonhot1 livejasmin HBcoupleHBcouple livejasmin blackpantersweetVictoriaSunnn livejasmin VikySinBerryShick livejasmin MiaBellaXAmaClover livejasmin SweetRebellMattMatt livejasmin SizlingSAVANNA\nPureDesiree livejasmin video\nPureDesiree evamountain jasmin. luisaamor. LaurenFox24. blackpantersweet.\nRated 3.5/5 based on 2160 users\nTheGODDESsAngeLVelourDommeJolietSweetJasmineNoire .a0EnergeticTwinkRoxanneReedDAISHALovelySexrogate .FoxyJecksiVikySinkatiebabeAniaDoll .HugeBustyQueenKarinLovingHaileeSexrogate .BrunnaFoxNissyyOdorousOrioleeSuzanaKusler .PrincessLeyminaelmandrakeclassyclariseABesttSlave .longhairJRoxanneReedRamboMickaelJolietSweet .JasmineNoireSabina102MistressOnTopRebeccaSoul .MistressOnTopPrincessLeyminaLisaLooveAzalyDiva .pleassurequeennAmaCloverJasmineNoireSexrogate .MistressOnTopMistressOnTopSohotLILbitchPamelaHot222 .\ncelestehoneysex VideoAniaDoll VideoMiaDaniels VideoSohotLILbitch Videonoodancersex VideoBeautySophie Video\nSweetRebell VideoAzalyDiva VideoCAROLRIVERS VideoBlackDIAMONDS69 VideoQueenKarin Videodamonhot1 Video\nWarisaRoxanneReedluisaamorAmaClover .xxxsexyassxxHazeyMadisonHBcoupleHugeMuscleDude .MarcusMojoRamboMickaelblackpantersweetnoodancersex .Eureka123NissyySlimTobyKarolLenon .BlondeDiamond2LakishaBombVictoriaSunnnlonghairJ .Ameliya55AzalyDivaRoxanneReeddamonhot1 .pleassurequeennDAISHALovelyLakishaBombLakishaBomb .LisaLoovePhilipSunPrincessLeyminaHugeMuscleDude .CatherineStarAsianHottieCockMiaBellaXHotLittleAngell .HugeBustyVikySinLeatherAlekxxxsexyassxx .WarisaKimberdeeGiuliaBressMissingLove1 .


url: =ZOMI NAM NI (Zomi Natioanal Day) ZOMI NAM NI (Zo - TUNGZANG NEWS\nZOMI NAM NI (Zomi Natioanal Day) ZOMI NAM NI (Zo\n(Zomi Natioanal Day)\nBy Rev. Dr. Khen Za Sian August 2000\nTua thu hangin Zomite kipumkhatin khut khat khai khe khat khai i bat theihna dingin Zomi makaite in phualpi lamah February 3, 1948 ni-in ngetna na bawl uh hi. Tua a ngetna uh tawh kizui-in, “Chin Hills Inquiry Commission,” na bawl uh a, tua kipawlna makaihna tawh February 12-23, 1048 sung Falam ah Zomi sung panin mi 5000 palai na paikhawm uh hi. Tua munah a kikuppi uh pen, “Mikangte in Zogam ki-ukna dingin hong piak ahi, “Chin Hills Regulation Acts,” zang suak ding maw? Phiat ding, cih ahi hi. Hih vaihawmna-ah Capt. Pu Mang Tung Nung makaihna tawh a kinei ahi hi. Tedim panin taangmi ahi Pu Thang Za Kai (Rev. Dr. Kam Khaw Thang pa no) in phiat dingin a deihna lai tawh kician takin a gelh pen makaite tungah pia-in, a kam tawh zong gen beh lai hi. Tua a genna pen Falam taang mi Pu Sum Mang leh Kanpalet taangmi Pu Than Mung-te in thukimpihna thugen uh hi. Tua thu tawh kisai-in ngaihsutna namnih om lai ahih manin, vote tawh khensatna nei uh hi. Palai 5000 sung panin zatsuak ding a deih vote 17 pha a, phiat dingin a deih pen vote 4983 pha hi. Tua ahih manin zat not loh dingin thukimna a neih khit uh ciangin, February 2o, ni pen, “Zomi Nam Ni,” dingin kipsak pah uh ahih manin February 20, 1948 ni-in, “Zomi Nam Ni,” hong piang khia ahi hi.\n“TOPA Pasian in luah dingin a teel minam leh TOPA pen Pasian dingin a teel minam in thupha ngah minam ahi hi,”


url: =GC 21: PATAU KOHNA KINOLH - Zomi Adventist Innkuan\nJESU ong kumkik baih nading tangkona ah William Miller leh a pawlte in ngimna khat bek nei in thuhilh uh hi. Tua in thukhenna hun ading kiginkholh ding bek bulphuh uh a hi hi. Biakna nei ka hi a ci mite in lam etna maan ah a khanlawh nading uh, gamtat hoih zaw a neih nading uh, Pasian kianga ki heei a a ki sik kik nading uh thu gen a hi bek uh hi. “Amau in pawl tuam khat peuh phuan a biakna phel khap ding ngimna nei lo uh hi. Pawl tuam tampite lak ah na asep uh hangin amaute pawlpi ki ukna leh ki lom-na te uh sukhak sak nuam lo uh hi”.Miller genna ah, “Ka nasepna khempeuh ah a omsa pawlpi khat peuhte kiang panin pawl kai khia in pawl tuam phuh ka sawm ngei kei hi. Khat pen eu khia-in khat meet nading bawl ka sawm ngei kei hi. Vekpi-a phat tuam nading ngaihsun in ka sem hi. Khrist hong pai nading thu pen mi khempeuh in a lawp tek dingin ka seh lel hi. Tua thu kei tel zah-a a tel lo mi, a lawpna neu zaw deuh lel ding hi-in ka ngaih sun a, a tuam-a ki khopna zong a kul lo ding in ka seh zawk a hi hi. Ka ngimna pi pen in mite Pasian kiang ah hei zo in leitung in hong tung ding thukhenna phawk le uh a, ka mihingpih te in lungsim ki ging khol in lung muang takin Pasian muthei dawnthei le uh ka deihna bek a hi hi. Ka thu gen a um mite a tam pen in pawlpi tuam tuam pana hong paite ngen a hi uh hi,” ci hi. – Bliss, “Memoirs of Wm. Miller,” p. 328.\nPawlpi khempeuh puah kim ciat sawm ahih mah bangin tawl khat sung ama nasep ki paakta mah mah hi. Ahih hangin biakna makai siate in Jesu Lam-etna upna pen nial uh ahih (376) manin tua thu-a buaina a beisak nuam uh hi. Pulpit pana a lang pan’ bek uh zong hi loin nihveina hong pai ding a ki hilhna peuh mah ah a va ki khawm lo dingin a pawlpi mite uh dal uh a, pawl sung ki khop khawm ding lawpna na ngawn a gen ding uh a khaam uh hi. Thu um mite in amaute ki bawlsia in ki buai sak hi cih a mu uh hi. Amau pawl ciat it uh a, tua pawlpi tawh kikhen khiat ding ut lo uh hi. Ahih hangin Pasian Teci pan’na ki nial a, hilhkholhna va dawp tel ding lah ki phal lo zel ahih manin, Pasian tunga thumaan ding thupi zaw ci-in hong ki map bawl zel uh hi. Pasian thumaan teci pan’na a khak tan nuam te pen Khrist’ pawlpi’ aphut, “thumaan khuampi” bangin sang zo nawn lo uh hi. Tua ahih manin amaute in apawlpi lui uh panin ki khen khiat ding hoih zaw hong sa ta mai uh hi. 1844 khuakhal hun ciangin mihing 59,000 bang a pawlpite ciat panun hong leeng khia ta mawk uh hi.\nTua a ki pan in U.S.A. bup pawlpi omte in a et dan uh hong tuam pian hi. Kum tampi sung leitungte omzia, ngeinate zuih pihna a khang khang den hi a, leitung vai a khan’ zah mah zui in khaa lam vai pen a niam suk suk na hi pah leu leu hi. Ahih hangin tua kum ngawngaw ciangin pawlpi khempeuh niamkiat suk lua uh ahihna hong ki langkhia vat hi. Bang lawh ding cih thei loin aki om bibiai laitakin bang hangin tua ci hiam cih pen pulpit pan leh laikhetna te panin hong ki theh khia hi.\nPhiladelphia a siakhawk kikhopna khat ah akitaangzat Laisiangtho khiatna bu bawlpa leh tua khua-a Pastor dawk mah mah khat ahi Mr. Barnes genna khat ah, “kum 20 sung sia sem ta inga, a neek khawm bawlpihna a nunung pen dongin pawlpi sung ah, lah ki kiam lo, lah ki khang lo hi. Tu in zong khanlawh na lah om lo, ki khelna lah om lo, na sem siapi te lah thupha ah khan’ na nei lo, khaa gupna ngah nadingin thu a dawp lah om lo hi. Nasep tam a sum bawlna leh van laakna leitung lam nasepna lungsim hong khang hi. Tua pen pawlpi khempeuhte om zia a hi hi” ci hi. – CongregationalJournal, May 23, 1844.\n(377) Tua kum February kha in Oberlin College-a Professor Finney in zong: “I gam-a Protestant te lak ah taang pi omzia pen ki puahna lam tawh kisai in, lah lawp lo, lah sia lo, ki om di de lel hi. Ki awng-hon’na pawl khat a om hangin a taangpi muhin ki lang khia tham lo hi. Pawlpi khempueh ah ki puahphatna omlo hi. Khaa lam thu ah lawpna pen bei khia khin phiala, a lauhuai mah mah ciang kitung suk hi…. Pawlpi mite ki zepna khang mah mah a, Pasian um lo mite tawh gual nopna, laam na, pawi bawl khawmna te ah I ki zom pha mah mah hi. Tua bek mah ih khantoh na ahi ding hi. Hih a huai sia thu gen gen nawn dah ni. Pawlpi omzia taangpi dah huai in niam kiat mah mah cih teci tampii hong lahte kicing lua hi. Pasian kiang pan gamla pial khia khin lua uh ahih ciangin amaute kiang panin Topa ki heemkhia khin ta hi” ci hi.\nReligious Telescope lai a gelhpa khat teci pan’na ah: “Tu laitaka biakna lam kiamsuk zia pen ni dangin ki mu ngei nai lo hi. Pawlpi in mantakin a khanlawh ding kisam hi. Zion a it pepeuh in hih zaha kiamna a piang sak thu pen muh khiat mateng zonkhiat ding kisam hi. Mite lungsim omzia ih et ciangin kikheelna man ‘a tawm lua leh ki haal lua cih ih mu hi. Tua hang in mawh bawlte tha hat uha, mot tatna uang lua ahih manin, ‘Pasian in a thupha piak ding mangngilh ta hiam? ahih kei leh, hehpihna kong hoh ki khak ta hiam?’ i ci kha phial mai ta hi.”\nA hang omlo in tua bang omzia pen pawlpi sung ah mawk pian’ ngei lo hi. Ih mi nam, pawlpi, leh mimal in khaa lam khuamialna hi zaha ih thuak pen Pasian in a siangtho hong hehpihna tawh a huh nop nawn loh man hi lo hi. Mite tung a hong piak A khuavak pen awl mawh lohin aki nialmanin tua bang hong tung a hi hi. Khrist hun-a Jew te tangthu ah zong hih thumaan nasepna ki lak tel hi. Amaute leitung vai-a a na ki piak luatna uh tawh (378) Pasian leh a thu na mang ngilh uh hi. Tua manin a lungsim uh mang in, leitung lam bek na ngaihsun uh hi. Mes-siah hong pai masakna pen na thei khial uh a, amau ki saktheihna leh uplohna hang un Honpa na nial kha uh hi. Tua bang hi napi un hotna thupha a theih theih nading uh leh hotna a ngah ve ve theih nading uh Pasian in dal tan sak tuan sam lo lai lai hi. Thumaan nial mite in bel vantung’ letson deihna nei lo uh hi. Amaute in “khuavak mun ah khuamial koih uh a, khua mial mun ah khuavak koih” leh bung uh hi. Amau sung ah mialcipna tun’ dingin khuavak nial uh hi. Bang zah in khuamial lian ta thong hiam!\nPasian bia lim mah pua napi Kha Siangtho in akop pih loh cianga om lel se pen Satan ngeina tawh ki lem mah mah hi. Lungdamnathu anial khit uh teh Jewste in a tanglai ngeina te uh hanciam pha kaan a teeltuam hihna zong a neih lai nop uh hangin Pasian ompihna ki lang nawn lo ahih lam nial thei lo uh hi. Daniel hilhkholhna ah Messiah hong pai ding hun leh a sih nading hunte theih khialh loh nadingin gen sit-set napi, Rabbi te in hilhkholhna a hun seh pian khat om leh taai in samsia mawk in, hilhkholhna kan hetlo uh hi. Israelte mittaw sa leh ki sik kikna om het lo sa in kum 1800 sung bang om khin uh hi. Hotkhiatna pia thupha zong tuan loin Lungdamna thupha peuh mah phawk-in zong nei lo uh hi. Vantung pana kipia khuavak a nolhte adinga lau huaina leh kihtaak huai ki hilhte zong thu don tuan peuh mah lo uh hi.\nNa khem peuh pen a haang a om man-a piang khia hi ham tang hi. Ngaihsun sun-a maan a sak, sep ding hi ci-a a ngaihsun te ama deih dan a hih loh man-a a thu neu seh manun a tawpna ah thumaan leh thukhial khentel thei nawn loin hu-sam zel uh hi. Theih theihna te mial a, sunglam upna te hik cip in, lungtangte khauh a, khaa te in Pasian kiang pan pai khia uh hi. Pasian thumaan a na ki nuihsatna mun peuh peuh ah pawlpi pen khuamial in tuam dinga, upna leh itna dai-in ki meel maakna leh ki thutuah lohna a hong lut ding hi. Pawlpi mite in leitung vai bek lawp-in a tha neih teng uh tua lam ah zangh ding uh a, mawhnei te ki (379) sik kik nuam loin ngawngkhauh ding uh hi.\nVantung mi khatna tangko Mangmuhna 14 sung thu in Pasian thukhenna hun pukaak a, mite in Amah kihta in a biak nadingun a sawl hi. Tua pen Pasian mi a kicite in leitung a thaang huaite lak pan ki khen khia in leitung kih huai zia leh nung tolh zia te tel muh dingin sap khiatna a hi hi. Pasian in pawlpite tunga hih thu puak zangin patau a na ko a hi hi. Tua thu a na saan’ uh leh, Amah tawh a ki gamla sak siatna teng nil khia ding uh ahi hi. Topa maii ah ki niam khiat na tawh Vantung thupuak na saang in, Topa’ mai a dingg thei dingin na ki ging uh hi leh, Kha Siangtho leh Pasian vangliatna amaute lak ah hong ki lang ding hi. Pawlpi in ki pum khatna ban ah upna, leh itna thupha mun tung kik ding uh hi. Sawltakte hun lai bang in thu um mite “lungsim leh ngaihsutna ki khat in” luang khawm ding uh a, “Pasian thu hang tak in a gen” thei ding uh hi. Tua hi leh “Gupna a ngah ding mite zong ni simin Pasian in akibeh lapsak” ding hi. Sawltak 4:32,31: 2:47.\nPasian mi a kicite in Ama thubu pana Laisiangtho khuavaak hongtaang a om bangbang na saang le uh pum khat suah nadinga Khrist thu ngetna ngah ding uh a, sawltakpa gen “Kha Siangtho pumkhatna, lungmuan’na sunga lom khatna,’ ngah thei ding uh hi. Ama genna ah, “Pumpi khat, Kha Siangtho khat, lungsim-khaa khat, lam etna khat, Topa khat, upna khat, tuiphumna khat hi dingin hong sam hi” ci hi. Efesa 4:3-5.\nJesu ong pai baih ding thu a saang te in tua thupha te ngah takpi uh hi. Amaute in pawlpi tuam tuam pan-a hong ki kaikhawmte hi napi uh in, amau pawlpi van gikte lei ah paai uh hi. Pawlpi thukhamte balzaan-in kum tulkhat maan’ nading vai Laisiangtho hilhna tawh kituaklo upnate nu sia uh hi. Nih vei pai nading lam etna maan lo te maan sak in, kiphatsakna leh leitung vaite phiat siang uh hi. A khial te a maan in bawl uh a, lungdam tak leh lungsim kituak in om uh ahih manin, lungdamna leh ki itna in ki ukna pang pi a suak hi. Hih upna in tua thu a saang mi tawmno te uk (380) ahih leh, mi khempeuh in na saang ciat uh hi leh mi khempeuh tung ah tua bangin a tung pah ding a hi hi.\nAhih hangin pawlpi a tam pen in tua patau kona na saang lo uh hi. “Israelte galvilpa” bang a hi ding sia semte in Jesu hong pai nading thumaan phawkna (token) a nei kin ken ding uh hi napi, thumaan lah thei lo, kamsangte genkholhna lah thei lo, hun ciamtehnate lah thei lo mawk uh hi. Leitung lam etnate khang a, ngim na lianpi pi tawh lungsim buai zaw uh ahih manin Pasian itna leh muanna banah thumaan lunggulhnate daai hiau hi. Tua lak ah hih tangkona a ki piak ciangin ma nial nopna leh uplahna bek hong tho khia ta mai hi. A thu in zapi zeel la, pawlpi mi nautang te in hilh uh hi.Langdo na bek tawh na ki nial ta mai hi. Taang lai-ate mah bangin Pasian thu teci pan’na ah, “Kumpi te leh Pharisee te in a um uh hiam?” cih dotna te mah hong pai kik lel zel hi. Hilhkholhna hun sehna te a nial nop uh hangin ki nial thei lo ahih manin mite in tua hilhkholhna pen sin beh nuam nawn vetlo zaw uh hi. Hih hilhkholhna bute ki seel cip phot hi. Eite theih zawh ding hi lo hi ci uh hi. Mihonpite in a Pastor te uh pum muan’ uh a, tua patau kona pen ngai nuam lo uh hi. Dawk sak leu uh “pawlpi panin ki nawh khia ding ” ahih manin, pawl khat te in maan sa na pi ki dawk sak ngam lo uh hi. Pasian in pawlpi sit tel a a puah siang nadingin a thupuak pen leitung deihna lel tawh om te bang zah-in tam zaw a, cih thu leh Khrist a ngai tak tak te tawh a ki lamdan’na kilang sak a hi hi. Vantung lam a lawpna uh sangin leitung tawh a kizopna uh khauh zaw hi. Amaute in, lungsim teng a zong khia thumaan pen nusia in leitung pilna lam thu ngai dingin a ki hei khiat san ta thong uh hi.\nVantung mi khatna tangko a nial uh ciangin amaute ki puah phat nading vantung thupuak a nial uh suak uh hi. Pasian kiang pana thupha pen nuihsan in sim mawh uh hi. Pasian kiang pan amaute akhen khia gitlohna pen a nial sang sik un leitung tawh kilem nading a zong zaw ta uh hi. Tua manin pawlpite sunga lauhuai khaa lam sihna, nungtolhna leh leitungte tawh ki batnate 1844 kum in hong piang hi.\nMangmuhna 14 sungah vangtung mi masa pen vantung mi nihna in zui in tangko leu leu hi. “Nu leh pa’ khialna tawh kipawl ama hehna leenggahzu mi pawl khem peuh a dawnsak khuapi lian Babylon a cim zo hi! a cim zo hi ” (Mang. 14:8) ci hi. (381) “Babylon” cih pen “Ba-bel” kammal pana hong pai hi a, Buaigawp, cih na ahi hi. Laisiangtho sung ah tua min pen biakna lam pialna, khialhna a tuam tuam lahna-in ki zangh hi. Mangmuhna 17 sung ah Babylon a cih pen numei paktat tawh lak in, pawlpi a gennopna lim ahi hi. A siangtho numei a cih ciangin pawlpi siangtho genna ahih mah bangin numei paktat ginalo a cih ciangin a lampial pawlpi a cihna a hi hi.\nLaisiangtho sung ah Khirst leh Ama pawlpi kinaina zia a gen ciangin nupa omkhopna tawh genteh zel hi. Topa in ki teen’na siangtho tawh a mite hong pawl a, Amah pen A mite Pasian hi ding a, amaute zong Ama aa bek hi ding in a deih hi. Ama genna ah, “A tawntunga ka zi dingin nang ong kiciam pih in, thumaanna tawh nang kong kiciampih dinga, thukhenna maan leh itna thuneem tawh migitna lak-in kong teen’ pih ding hi” ci hi. Hosea 2:19. Khatvei leu leu, “Nang tawh ka ki teeng zo hi” Jer. 3:14 ci lai hi. Paul in Laisiangtho Thak sung ah, “Nungak siangtho bangin Khris kiangah kong piak nadingin pasal khat tawh ka hong kiteng sak zo,” (2 Kor. 11:2) ci hi.\nPawlpi in Khrist tungacitakloin, amuan huaina teng leh a ngaih baanna teng Ama kiang pan la khia in leitung lam ah ki hei hi. Leitung nate lunggulhnain lungsim a uk ciangin nupa ki teen’na kamciam a palsat bang a hi hi. Isreal te in Topa kiang pan tai khia a a mawh uh ciangin alamdang mah mah Pasian itna sim-mawh in nusia uh hi. Tua thu Topa Pasian in a genna ah, “tenpih dingin kong kamciam hi.” “Nangmah na meel hoih lua a, kumpigam sung ah na hampha hi. Na meel hoihna tawh lawkite lak pan na ki lang khia a, Keima thuneem-na hangin na kicingtaak a, na tung ah tua kicin’na leh na ki dawkna hangin aang zuak na suak hi.” “A zulhtat zi in a pasal kiang (382) pan ki khen khia bangin nangmah in Kei tung ah zehphii nuam lungtang na nei hi Isreal innkuan aw, Topa in ci hi,” “thuman lo zi in a pasal anusiat bangin…kei tung ah nong thu man kei uh hi.” ci hi. Ezek. 16:8; 13-15, 32; Jer. 3:20.\nLaisiangtho Thak ah Khristiante in Pasian sangin leitung a deih zawkna uh a genna ah tua bang pian khat mah agenna om hi. Sawltak James in, “No numei leh pasal mawhna bawlte aw, leitung tawh kipawlna in Pasian gal a hi theilo na hi uh hiam? Tua ahih ciangin leitung tawh kipawl mi peuh mah in Pasian gaal ahi hi.”\nMangmuhna 17 sunga numei (Babylon) pen, “Tua numei in asan a eng puante silhin, kham tawh, suang manpha tawh , pala tawh kizeemin, a khutah ama gitloh gamtat khihuaina a hi muhdahhuainte tawh adim kham tawh adim kham hai atawi hi. A taltang tungah, thu thukpi, ‘Leitungah a om Numei Gilote leh leitung kihhuaiinate Nu Babylon Khuapi’, ci-in a min kigelh hi.” Kamsangpa genna ah, “Tua numei in zong misiangthote’ si ahi zongin, Jesu’ teci pangte’ si ahi zongin kham in a om kamu hi” zong ci hi. Mang. 17:4-6, 18. Tua vangliatna pen kum za tampi sung gilo taka Khristian gam a uk cip Rome a hi hi. A sanciip leh ausan meelte, kham leh suangmanphate, kepte pen kumpite nangawn tunga uk zawkna anei, a ki-pha-sak Rome thuneihna a kawkna ahi hi. Tua sim loh “Misiangthote’ sisan akham” leh Khrist nungzuite gilo taka abawlsia vangliatna dang omlo hi. Babylon a mawhsakna dang khat zong, maan lo taka “leitung kumpite” tawh a ki zopna tawh a mawhna ahi hi. Tua pen Topa kiang pan ki khen khia a lawki te tawh a ki zopna pen Jew te banga aang zuak a suahna a hi hi. Tua lim mah zui leu leu in Rome te in zong leitung thuneihna tawh na ki nin sak in mawhsakna a thuak hi. Babylon pen “paktat nu” na kici hi. Ama tanute zong pawlpi mah hi ve ve uh a, ama upna tawh a kizom, thuciin lel khawng a zui, ama nung a zui, thumaan paai khia-a leitung tawh a kizom Pasian mawhsak ahi uh hi. Mangmuhna 14 in Babylon (383) cipna pulaak hi. Tua pen khat vei lai-a a siangtho-a ki saang biakna pen tu-in a nin hong suak cihna a hi hi. Hih tangkona in thukhenna hun a gen khit-a ki gen ahih mah bangin ni nu nung hun-a ki tangko ding a hi hi. Rome bek ki ngawh thei nawn lo hi. Bang hang hiam cih leh, amah pen a puukna kum za tampi sung hi khin zo hi. Tham loin Mangmuhna 18 sung ah Pasian mite Babylonte lak pan hong pai khia ding in ki sam khia hi. Hih Laisiangtho genna en leng, Babylonte lak ah Pasian mi tampi om lai ahihna ki mu hi. Tua ahih leh, tu hun in bang cii pawlpite lak ah Khrist nungzuite a tam pen om uh hiam? Hih pen uplah ding zong hi lo hi. Upna ka nei hi a ci Protestant pawlpite lahna ahi hi. Amau te hong thawh khiat tuung lai un Pasian saan’ theih hoihna nei, thumaan deih-a Ama thupha ngahte a hi uh hi. Thu um lo leitungte nangawn Lungdamna thupha saan’na hangin mai nawtna nei uh hi cih a mu tek uh ahi hi. Kamsangpa in Israelte kianga a gen in ah, “A pau bang het lo dingin nang hong bawl ka hih manin na meel hoihna gam khem peuh ah kithang kawi kawi hi.” Ezek. 16:14,15. Ahih hangin amaute zong Israelte puukna mah ah puuk leu leu uh a samsiat-in a om uh hi. Amaute in Pasian um lote tawh ki pawl theih nading bek deih leh sep bel in nei zaw ta uh hi. “Ahi zongin na tuah peuhpeuh luppih ding zolna-in na meel hoihna leh na minthan’na a sia lamin na zang hi.” Ezek. 16:14,15.\nSee also SC 3: Kisik-kikna\n“Leitung kumpite” tawh kipawl in kih huaina khaap mah azui Protestant tampi takte cihna ahi hi. Gamuk Pawlpi leh leitung kumpi hihna tawh kip a sawm, leh leitung deihsakna a zongpawlpi dangte agenna zong ahi hi. “Babylon” cih ciangin a buai huai pawlpi om zia zua te cihna hi a, Laisiangtho sung upna te phiat khia in sim zawh loh-a tam pawl tuam tuam a phuan phuan te, upna phuaktawm a ki tukalh zia zuate a genna ahi hi.\nRome pana hong leeng khia pawlpite leitung tawh mawh in akipawlna baan ah mi dangte tung ah a lah khiat gamtat dang dang nei lai uh hi.\nRoman Katolik te laigelhna khat ah, “Rome Pawlpi in misiangthote a zahtakna hangin milim biakna ah mawh baang ahih leh, Khrist ading biak inn khat a neih sial in Mary ading sawm a nei, Romete’ tanu ahi Church of England zong (384) tua mawhna pan peng thei lo ding hi,” ci hi. – Dr. Challoner, “ The Catholic Christian Instructed,” Preface, pp. 21,22 (ed. 1897).\n“Tulaitak a Rome pawlpi ih cih pen antichrist lung sim pua a gam tang hi cih pen uplah na ding thu khat bek omlo hi. Protestant pawlpi te-in zong siatna leh gitlohna pan kipuahpha nawn lo uh ahih man in antichrist lungsim mah a vom suak uh hi” ci in Dr. Hopkins in ATreatise on the Millennium cih a lai bu sung ah pulaak hi. Samuel Hopkins, Works, vol.2, p.328.\nDr. Guthrie in Rome pana Presbyterian pawlpi a ki khenkhiatna thu a gelhna ah: “Ih pawlpi in a Laan tung ah Laisiangtho ki leemsa, leh a lai zial tung ah ‘Laisiagntho pan zong khia un’ cih kammal bulphuh tawi kawm-in Rome kong vang pan I pusuah mah bangin, tua Babylon panin gen banglo in ih siangthotakpi mah hiam?” ci in dotna khat a koih hi.-Guthrie, John, “ The Gospel in Ezekiel,” p. 237 (Edinburgh ed. 1857).\nSpurgeon genna ah, “Church of Englandte in biakna zehte a thupi bawl ciangin a a siantho-na uh baanbaan in bei bei a, Pasian um lote thukhun sung ah a lut lut tawh kibang hi. Hoih dinga I up mite nangawn thu upna bulpi panin ki hei khia khia mawk hi. Cial khat khit cial khat, Englandte in a mawh siat huai Pasian uplohnate khuaibaal bangin limsa in zui zui uh hi. A tawpna ah haang san takin pulpit dong nangawn ah lut pih uh hi. A min-in Khristian mah lah a kicih ve ve ding hun a hong tung hi ci in ka um hi,” ci hi. Lampial kipatcilna bang hiam? Bang ci bangin pawlpi in a gen nop mah mah Lungdamna Thu panin pial khia masa phot kha uh hiam? Lawki thu pomin a gamtat bang a zuih uh man-in, Khristian mah kici napi lawki thu na saang uh hi. Paul in ama hun lai phet in, “a ki seel gitlohna in tu nangawn in na asem lai tak hi” na ci hi. 2 Thess. 2:7. Sawltakte hin’ lai teng pawlpi in siangtho takin kip lai hi. Ahih hangin kum zakhawk nihna bei kuan ciangin pawlpi a tam pen te in biakna zia thak khat hong nei uh a, a maan-a a gen nopna a hoihna teng dawk nawn loin, nungzuipi teng lah han sung tung khin uh a, a tate uh leh mi thak ki ngah beh te in,…nasep dan hong khel uh hi.”- Robinson, Rob-ert, “Ecclesiastical Researches,” ch. 6, par. 17. (385) Mi thak angah nop man un Khristian upna din mun niam khiat uh a, “lawki tuileet pen pawlpi sung ah hong luang in, a lawki ngeinate, agamtat te uh leh a milimte uh zong hong lut pih uh hi.” – Gavazzi’s Lectures, p. 278 (ed. 1854). Khristian pawlpi in leitung a uk kumpi te maipha leh huhna a saan’ uh ciangin mipi in zong zuih kul pah a, Khristiante hi sam napi in a tatak in “lawki” lungsim anei mitampi pawl sung ah ong om hi. Tua bang in pawlpi sung uh ah milim biakna a hong lut pah hi.” – Ibid.\nTua bang pian vi ve mah pawlpi khempeuh phial ah pianga, amau lah Protestant te mah kici ve ve ciat mawk uh hi lo a hi hiam? Apawlpi phuankhiate ciat in aneih uh ki puahphatna ding lunggulhna lungsim pen pai khia ciat mawk uh hi. A suan akhakte in “meel tuam pua in” na hong sem tek mawk uh hi. Mitsi tentansa in a ki zui ngeisa bang ci in zomzom mawk uh hi. A mai nawt nading uh thumaante nial in, puahphat te tate in ki niam khiatna, pumpi nialna, leh leitung nusiatnate tawh gamlapi ki kaak ta uh hi. “A masa a hoihna, gennopnate” ki dawk nawnlo hi. Leitung thute in pawlpi sung ah tuileet bangin luang lut a, “lawki ngeina le a gamtat ziate ban ah milim te phut kip ta hi.”\nAla! Tua leitung tawh kipawlna khang han han ven, “Pasian gal” suahna pen lau huai zen mah si! Tua pen mah lah Khrist nungzui akineihte in nop a sak pen uh hi ta thong veh! Bang zah takin Khristian a kici minthang pente in Laisiangtho thumaan tawh ki gamla ta hiam! ei leh ei kideeknate, gennop-a lungsim hoihnate, Pasian zahtaakna cihte gamla mah se! John Wesley in sumzatna maan a genna ah, “Talen manpha khat pen a neng khat na ngawn mit’ deih thu mawk mawk khat peuh, a uang lua leh a manpha lua puan leina peuh, a kullo kizepna peuh leina-in zangh kei un. A khel avet in ki zeem loin na inn sung van zatte uh zong a uang lua a manpha lua hi loin a tam man lua milim khawng, a tam bei lua inn zut khawng leh khamtui zut khawng ah na sum uh mawk bei sak kei un. Hih leitung nuntakna nop zat kiphatsakna peuh, mite’ pi muh ding lel peuhte in na sum uh zangh kei un. ‘Na sep ding bang maan takin sem peuh le cin mite in nang’ thu a gen teh thu hoih hi lel nading hi’. Na pumpi puan au-san tawh paun-neel tawh zeem-a ni sim-a an lim na neek” lai teng bel mite in hong pi et mah dinga, na thupina, na citna leh, na zin le leeng do siamnate hong kiphat mah ding hi. Ahih hangin tua pibawlna pen enlah lua dah in. Pasian kiang pana zahtakna pen (386) deih pha zaw in.” – Wesley’s Works, Sermon 50, “The Use of Money. ” Tu hun-a pawlpi tampi te in tua bang hilhna awlmawh het lo uh hi.\nBiakna nei hih lel pen leitung ah ki angtan na khat ong suah uh hi. Ukpite, gamvaante, Upadi siamte, Zato nasemte, leh Sumbuktein mite lakah zahtaakna leh muan’na a ngah nadingun pawlpi mi suak uh a, tua tawh amau leitung vaite azom uh hi. Tua bangin Khristian hihna tawh amau gamtat hoih lote khuh in a tuam uh hi. Biakna pawl tuam tuamte in hih leitung lungsim bek anei a ki tuiphumte’ hauhna leh huzaap tawh mi lak a dawk ding a hanciam to to uh hi. A kidawk pawlpi thupi mah mahte bang in a nasia thei pen pen-a ki dawk dingin kongzing thupi pen pen munte ah a biak inn uh lam uh hi. Biakna pia mite zong a tamman pen pente tawh ki zeemin tee lialua uh hi. A siapa dingte uh zong mi huup thei ding, leengla do asiam mite khasum tampipi tawh acial uh hi. A mite sermonte in zong mawhnate kawk khia loin kuamah a naa sak lo, ki zep siamte bil in a ngaih nop, a lungdam sak te hi ding hi. Ki seelsim asiam mawhneite pawlpi laibu ah ki gelh a, mawhna teng zeem hoih in Pasian min pua khem in kisel khin khian hi.\nTu hun leitunga Khristian te om zia leitung thuthang zaksakna laihawmkhiat khat ah, “Pawlpi in a khang hun-a mi lungsim zui in a hun-a mite deihzia zui zel uh hi.” “A khang deih bangin biakna leh paaina nei uh hi.””Mi’ lung sim azol zawhna ding un ahih theih khem peuh tawh ahan ciam hi” ci hi. New York Independent sunga a gelhpa in Methodist pai zia a gelhna ah: “Pasian mite leh biakna nei lo mite kikaal kibat lohna pen awk-in-valh a, ki liah sem sem in, mi tha nuamte in tua ki lamdan’na te a bei siang theih nadingin sem khawm, ne khawm, gualnuam khawm a om theih nading un hanciam in sem uh hi.” “Biakna lian mah mah te in a pawlpi mi uh a pun’ nading leh a pawlpi’ meet nading a pia mite a ngah theih nading uh hamciam bel in aneih uh manin, a pawl mite uh thu man ah a makaih nawn kei uh hi” ci hi.\nHoward Crosby in: “Topa ngimna bang in Pawlpi a pian nading ih makaihna neu lua hi. Tanglai Jewste mah bangin milim biakna lam hoi in Pasian (387) kiang pan ih lung sim ih heei mang khin zo hi….Tu in zong Jesu pawlpi in thu um lo leitung te tawh ih ki pawlmat hi. Pasian deih nuntak maan panin Khrist nei lote nuntaksia ah ki pawl in, pahtaak zongsatna leh Pasian deihlam zuilo pi in vai ki hawm hi. Tua manin thupha sunga khan’ tohna khempeuh ih lang do kha khin ta hi” ci hi.— The Healthy Christian: An Appeal to the Church,” pp.\n141,142 (ed. 1871).\nLeitung nopsakna zuihna hangin angsung leh pumpi deih nial in Khrist-ading ki pum piakna cih om nawnlo phial hi. “Tu-a a pangpi pen nasem nupi papi te aneu lai un Khrist ading sep siam nading in a ki hilhte a hi uh hi.” “Tu-in sum leh paai a ki sap hangin, a pia dingin kuamah kiko nawn lo hi. Pawi bawl, pawi lak, thu sit ki neih, an lim ki kup teengta ki neih khawng, gual nop theih nading khat peuh peuh bawl sak un.” 1873 kum January 9 ni in Wisconsin-a Governor Washburn in a kumcin thupulaakna ah hi bang a ci hi: “thai kaap na bek a ki zangh saang pawl khat te phiat nading thukhun koih a kul ding bang hong hi ta hi. Mun ci teng ah tua bang om hi. Geel tek tek ahih loh hangin biak inn te na ngawn khat vei vei dawi nasepna in kizangh zel hi. Letsong zonna, pawi lahna peuh letsong ding van zuakna peuh, khat vei vei biakna lam huhna hawm khiatna peuh in ki zangh hi. A tam zaw in vai thu pi het lo Ongbali (lotteries) hawmna peuh, letsong kituhna mun peuh in ki zangh hi. Tuate khempeuh sum ngah nopna vai vive ahi hi. Lungsim sia in a hong zongsangh sak theite vi ve a hi hi. A diak diak in nasep gim khol lo khat-a ngah theihna, leh sum iiplahna ih khangnote hansuahna a suak hi. Mi thupi zahtaak huai ulianpipi a kicite na ngawn tua bang a ut uh ciangin ih gam ah khangno te kimawlna hoihlo, zongsatna tuam tuamte ah puuk ding cih pen a lau huai na a ki tel sin sen in ki mu hi,” ci hi.\nLeitung lungsim paaina in Khristian pawlpi khempeuh a hong sim hi. Robert Atkins in London-a a thuhilhna ah, England gam pen khaa lamah neng cipin khuamial sung atunna na thu gen ah: (388)“Dikna thumaan pen leitung pan kiam khin hi. Kuamah in awlmawh-in zong nei nawn vet lo hi. Tu hun-a biakna nei-a kinei khempeuh leh pawlpi kimah, leitung iiplahte, leitung vai tawh a ki diahte, noptatna a iiplahte, zahtaakna ngah ding a ut te ngen ahi uh hi. Amaute Khrist tawh a thuak khawm dinga kisam te hi napi uh in neh thawhna leh sim mawhna a thuak thei lote ngen a hi uh hi…. Lampialna, lampialna, lampialna vi ve biak inn kongkhakpi tung khempeuh ah ki gelh hi. Tua din munah a om lam uh ki phawk uh hi leh lamet a omlai ahi uh hi. Ahih hangin tua bang sang sik-in ‘Eite I hau hi, na I nei hi, bang mah I ki sam kei hi’ ci in ki ko zaw lai uh hi” ci hi.- Second Advent Li-brary, Tract No. 39.\n“Nu leh pa’ khialhna tawh kipawl ama hehna leenggahzu mi pawl khempeuh a dawn sak”na hang in Babylon in mawhsakna a thuak ahi hi. Khamtheih leenggahzu leitung mite dawn sak hi a cih pen leitung liatna tawh aki zop man-a a ngah upna maanlo a hilhna thu a genna a hi hi. Leitung tawh ki pawlna in upna sia sak a, amah in zong leitungte upna maan lo huzaap kih huai hilhsawn ahih manin a kitel leh a baihlam Laisiangtho thute a langdo suak ahi hi.\nRometein mite kiang panin Laisiangtho hum cip in, amau hilh bang bang azui lel dingin mite azawhthawh sawl uh hi. Biakna Puahphatna huhau in Pasian Laisiangtho thu tawk kizui in mite hong ki puahpha kik sak hi napi tu ciang leu leu in puahphatna tawlnga sak in Laisiangtho thu sangin amau pawlte thu mang zaw dingin ki hilh mawk leu leu ta uh hi mah lo hiam? Charles Beecher in Protestantte omzia a genna ah: “Amau in a pawlpi upna luan’ dan uh a gensia zek khat om leh, siangtho pa a kici te in a misiangthote uh leh thahna thuakte a kigen siat ciangin a zak dah uh mah bangin za dah uh hi. Tua Protestantte lak a Evangelical pawlpi a kici te peuh mah bang hoh kipumkhat lua in amau sung leh Laisiangtho baan ah a bawltawm uh laibu pawl khat tawh ki tuaka a pomte lo buang thuhilh sia suak sak thei lo uh hi….Tua thuguikhun in Laisiangtho thuman dalna a suak hi. Romete khaam (389) cip mah bangin Laisiangtho khaam cip ding ngimna kawi lo ngal a dang ki ngawh thei lo hi.” –Sermon on “ The Bible a Sufficient Creed,” de-livered at Fort Wayne, Ind., Feb. 22, 1846.\nSiate in Pasian thubu kammalte pholhkhia in Laisiangtho sung thumaante theih kul hi a ci-in ahilh uh hi. Tua ciangin, mipil misiam, Laisiangtho thei-a kinei siate hong ding khia in, thumaan pen upnapial ci zaw sop uh hi. Thumaan a kante a tuam khat-in a heii khia zel uh hi. Leitung in Babylon leenggahzu kham lo hi leh mipite in Pasian kam mal thumaan thu gunte hangin ki kheel ding uh hi. Biakna upnate zong buai huai in a ki tukalh lia lua bangin ki mu ta a, mite in a koi pen zui ding ih hi hiam cih nangawn theizo nawnlo zah in a om uh hi. Leitung mawhnate leh ki sik kik lohnate in pawlpi Biak inn kong mai ah bok in mite ngak uh hi. Mangmuhna 14 sunga vantung mi nihna tangkona pen 1844 kum khuakhal laitak in kihilh hi. America gam sung pawlpite tung mah ah thukhenna hun hong tung zo hi, cih tangkona ki tam gen pen hi. Zong na ki nak nial pen a hih mah bangin, ki tang kawk pha pen pah a, pawlpite nung tolhna zong tua lai ah a na sia pen hi pah hi. Ahih hangin 1844 kum in vantung mi nihna tangkona pen tung kim nai lo hi. Pawlpite in Jesu ong kumkikna ding tangkona khuavak a nial man un a lungsim uh puuk khin hi. Ahih hangin tua puukna pen a mong tung nai lo sam hi. Hih thumaan tuam vil vel pen nial nial lai uh ahih manin amaute din mun niam sem sem hi. “Nu leh pa khialhna tawh kisai ama hehna leenggah zu mi khempeuh dawn sak” ahih manin Babylon puuk zo hi, cih pen tu in kici lian thei nai lo zek hi. Leitung tawh kipawl lungsimte tel khen nadinga hong kipia tuhun thumaan pen in Khristian gam khempeuh a a upna uh ki phutsa te kawk khiat nading hi a, mulkim huai leh a lau huai mawhsakna zong hih vantung mi nihna tangkona sung mah ah ki hel lai hi. Lampial nasepna zong among tung tatak nailo zek sam hi.\nTopa hong paikik madeuh in Satan in “zuauna tawh kipawl vangliatna, nalamdang leh dipkuathuai apawlpawlte tawh” nasem ding a, “gupna ngah nading ki-itna tawh kipawl thuman a sang “ lo khem peuh in tua “khemna apawl pawlte” sang ding uh hi, Laisiangtho in ci hi. 2 Thess. 2:9-11. Khristian gamte khempeuh ah hih pawlpi leh leitung kikop omzia a mong a tun’ ma teng, Babylon puukna a dim nai lo ahi hi. Hunte ki khel han han a, Mang. 14:8 a genkholhnathute a tunkim nading pen mai lamah om lai hi.\nKhaa lam khuamialpi leh Pasian tawh ki khen khiatna pen pawlpi sung ah a om hi. Tua manin Babylon a hong piang khia a hi ta zongin Khrist’ nungzui maante tampi Babylon sung ah omlai hi. Tua dinmun ah a lungkim zolo mite zong tampi a omlai uh hi. Tu hun adinga kipia thumaan tuam vilvelte a mu kha ngei nai lo zong tampi omlai uha, khuavaak taang zawkhat lunggulh in a om uh hi. A kizoppihsa uh pawlpite sungah Khrist nunzia lim en en in mu zolo uh hi. Tua pawlpite in thumaan tawh kigamla sem sem in leitung tawh hong ki pawl hel uh ciangin, a pawl nihte omzia ki lamdan’ na hong ki lang khia ding hi. Tua ciangin thumaan deih tak takte tawh ki khen khiatna hong piang ding hi. Na khempeuh sangin Pasian a it zawte in Pasian sangin gualnopna a it zaw mite lak ah thaam thaam thei nawnlo ding uh hi. “Pasian biakna puatham teng zui uh a, ahih hangin avangliatna anial mite” lak ah om theih nawnloh hun hong tung ding hi.\nMangmuhna 18 in Mang. 14:6-12 sunga vantungmi thum tangkona a kinial tak tak din mun atunna thu, vantung mi nihna hilhkholhna thu nialte thaman picing takin tung ta ahihna, leh Babylon sung a thaam lai Pasian mite sapkhiat nading thu te alak ahi hi. Hih tangkona pen leitunga ki puak ngei thu khempeuh lak ah a nu nung pen hi a, tua in nasep mahialna ding hi ta hi. Tua hun donga “thumaan thutak umlo in, gitlohna ah nuamsa “ lai laite ki nusia in, zuauthu um lel dingin ki pai san ta ding hi. 2 Thess. 2:12. A um nuam mite lungsim avaaksak dingin khuavaak amau tungah ki pia ding hi. Babylon sunga thaamlai kha Pasian mite in “Ka mite pawlte aw, tua khua gitlohna tawh na ki pawl loh nading uh ahi zongin, ama pulte na thuak loh nading uh ahi zongin, pusauk in hong pai un” a cihna aw hong mang ta ding uh hi. Mang. 18:4.\nPrev post DEBATE EVOLUTION VS. CREATIONISM IN ADVENTISM\nNext post Ellen G White Thu


url: =Subject: 5 selected / Collection: The New York State Tenants & Neighbors Coalition Records, 1970-2002, bulk 1970-2002 / Names: Rent Stabilization Association of New York City / Collecting Area: New York State Modern Political Archive - M.E. Grenander Department of Special Collections and Archives Search Results\nStart Over You searched for: Subject Landlord and tenant--New York (State) ✖Remove constraint Subject: Landlord and tenant--New York (State) Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Clippings ✖Remove constraint Subject: Clippings Subject Rental housing--Law and legislation--New York (State)--Periodicals. ✖Remove constraint Subject: Rental housing--Law and legislation--New York (State)--Periodicals. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names Rent Stabilization Association of New York City ✖Remove constraint Names: Rent Stabilization Association of New York City Collecting Area New York State Modern Political Archive ✖Remove constraint Collecting Area: New York State Modern Political Archive


url: =Khangno leh gualzawh na | Radio Veritas Asia\nKhangno leh gualzawh na\nPope Francis leh khangnote\nKong it khangno te, gualzawhna nangah nuam takpi uh hiam? Gualzawh nopna lungsim leh khantoh nopna lungsim na neih tak pi leh agual zo mi na suak takpi ding hi. Mihing khempeuh in gual zawhna ngah nuam in hanciam tek uh hi. Tua mah bangin khangno te zong agualzomi suah nop leh tu lai tak a na nasep tungah lunglut tak in sem in. Zulh sep lo in hanciam in. Gual zawhna lam manawtna ah nuam den, senpy den lo dinga, haksatna tuamtuam zong ki tuak ding a, minamkim tawh zong ki tuak kha thei ding hi. Tua te khempeuh thuakzawhna lungsim leh upna na neih ding ki sam hi. Lung sim hoih neih ding zong ki sam hi.\nGualzawhna hun hong tun ding ngak kei-in. Nang mahmah in hanciam in. Tua ban ah nang’ pilna, siamna te zangin. Sing phuk mi nih te’ tangthu na za ngei khin ding uh hi. Tua tangthu sunga singphuk khat pa in nikhat nai 10 sung khawllo in singphuk a, a khat pa in ahih leh nai 5 sung phuk in damdam in phuk hi. Tua singphuk nih te lak ah kua in a gual zo ahi hiam? A nih na pa in agual zo ahi hi. A mah in ni khat nai5 sung aphuk na ah nai lang ta ki hal in a hei tat zel hi. A ma lungsim ngaihsutna aki en kik ahi hi. Tua bangin ahei a tat zel bangin eite zong ih ki et kik zel ding ki sam hi. Ih na sep na ah lunglut tak in khantoh na ding ngaihsun in ih sem hiam? Khangno te aw hih tangthu sunga singphuk khat pa ih et kak ding ki sam hi. A hih kei leh nang tawh a ki sai lo, na lungngulh na te bek angaihsun mi na hi hiam?\nKhangno pawl khat te in ama gualzawh nading na septe phawk kha lo-in ama tawh a ki sai khol lo nasep peuh sem in om kha thei hi. A zenzen in nangin lai-at siam khat hi nuam ing ci na pi, la bek na saksak leh lai-at siam nasuak zo kei ding hi. Pawl khat te agualzo mi ut mahmah na pi-in ahun awng in ih mumuleh cik mah hun in gualzawhna ngah ngei lo ding hi. Hih thu te ih et ciangin gualzawhna angah nuam lo mi ki tam mahmah hi. Tua ahih manin khangno te zong agualzo mi ka suak nuam takpi hiam cih ei leh ei ki dot kik zel ding ki sam hi. Gualzawhna na ngah nading midangte simmawh bawl kei-in. Midangte nenniam aa ngah gualzawhna in paaknamtui a kitheh paak , sawt anam tui zawh loh mah bangin kip lo ding hi.\nKhangno te aw gual zawh na ih ngah nop leh kipat ngam ding leh hangsan ding ki sam hi. Ih ngimna te sepngam ding ki sam hi. Haksatna ih tuak ciang san siam ding ki sam hi. A gualzote in bangci sep leng hoih ding cih ngaihsutna nei a, agual lel te in ahih leh paulap zong den hi. Khangno te aw, gualzawhna na ngah nop leh nasep na ah lunglut tak in sep ding ki sam hi. Ei’ nasep nasungah ih lungsim takpi tawh sem in, ih hun neih sialin hanciam leng ni khat ciang a gualzo khangno te ih suak ding hi. Na guallelh ding ngak a, hong en cik mi te mai ah gualzawhna lim lak in. Khangno te in ngaihsutna hoih anei te hi uh teh. Mai lam ah midang te alamlak ding te na hih manun, na bil un vak sak in, na mit uh ciim sak in, gualzawh na ah hong puak thei thu te leh nasep te na gah sawm un. Na lunggulh uh hun khat ciangin gualzawhna gah te gah ding na hih manun hanciam un ci-in kong hanthawn nuam hi.


url: =Zawnna Khiapna Geelna(ZKG) / Poverty Alleviation Program (PAG). Agelh - Pau Sian Lian - Laibu Saal\nHome > Thuluui/Articles > Zawnna Khiapna Geelna(ZKG) / Poverty Alleviation Program (PAG). Agelh - Pau Sian Lian\nZawnna Khiapna Geelna(ZKG) / Poverty Alleviation Program (PAG). Agelh - Pau Sian Lian\nZawnna Khiapna Geelna(ZKG)\nPoverty Alleviation Program (PAG)\nPhoto Credit : Cinpu Zomi (www.laibusaal.com)\n1970 khitlam 1980 pawl a kipan leitung bup gam tuamtuam lakpan a diakin a zawng deuh gamte’n zawnna do kipat sawm mahmahin, Zawnna Khiapna Geelna-ZKG (Poverty Alleviati-on Programs-PAP) cih khat phuangkhia uh hi. Hih geelnate' deihna bulpi-in mi zawngte, a diakdiak in nekding neilo tangial dinmun omte, ki-ukna hoihlo le sum-le-pai hamsatna tuamtuam pan hu-in ih kepnop leh a mau ading ngiat a tuam vilvel-in vai ih geelsak loh phamawh ding hi, cih ngimna a hihi. Hih geelna pen a hoihpen, a kicing pen cihna zong hituan lohi. Khat veivei ahun, a muntawh na kituak lo, mi teeldan siamlohna, a kiteel nasepte gina lokha cih bang in thanemna om luahi. Ahi zongin zawnna khiapna geelnate ah helloh a phamawh, ngaihsut loh a phamawh, zatloh a phamawh hamtang pawlkhat omin tuate ensuk dihni.\nZKG ah Kihel hamtangding Pelmawhte\nTuam Vivel Geelna(Exclusive Program)\nA bulpi penpen le a kul hamtang ding thu-in hih geelna in mi honpi a huam miaimuai pongmawk geelna hilo-in mizawng te linlian bek ngimsa in a kisuai, a ki vaihawm geelna ahih hamtang kulhi. A ki khialhmun mahmah khat’in mipi khantoh nading geelna nasep cih min pua pong mawkin mizawng taktakte'n phattuam pihding cih thadah, na theikha ngiatlo theihi. Mizawng cih kammal inzong tam huamlai ahih man-in a zawng pente, nekding na ngawn a neilo ta ngialte ngim sa a kigeel ahih keileh theihtham ki lamdanna omlo dinghi.\nZawnna Tehna Piciang Bawlna(Defining parameters of being poor)\nA thupi nihna in mizawng te ngimngiat-in thu ih geel khitteh kuate taktak mizawng in ciamteh ding ihhiam, cih a hihi. Vai tampi-ah mizawng cihpen khuata lam a omte, lokhote, khuanawl lam a teengte cih a kipan ki upmawh lak khaziau theihi. Zong kikhial mun mahmah hi. A zawng taktak, a zawngngiat cihte pen khasum bangzah sang? Sum lut limlim bangzah nei? Sum suak thei vangil bangteng nei? cihte mah tuat ngiatngiat, sit niloh kulhi.\nMizawng cih Mukhiatna le Mun piakna(Locating and identifying the poor)\nHih ZKG ah kikhial mun khat leuleu in, huam gen lehang mizawng cihziauh na sungah hamphatna khatpeuh lunggulh man-in mi tampi kiguang kha theihi. Mizawng cih tehna piciang hoih ih neih khitteh tua pen mah siksan den-in, deih bawl, deihlak, cih bangin kuamah ki pumdeihsak huai lohi. Adiakdiak in a zawng gamte ah gamtatsiatna(corruption) tam-in, tua corruption tamna ah hihbang kipum deihsak nate uang sehi. Tuahih manin mizawng cihte siangtak-in teh, muhkhiat ding thupit mah bang-in, tuate a sitding, a mun a phual taktak-ah a teelkhia ding kua, cih zong ong thupi kan dinghi.\nZawnna Khiapna Sepna(Activity for Poverty Alleviation)\nZawnna pen a zung pan longkhia-in ih bot loh phamawh hi. Tua zungpi te-in sum lut neihlohna, sum suakthei van neihlohnate a hihi. Tua hihman in ZKG nasep in sum-le-pai ngahna nasepna a hih hamtang kulhi. Tangpi khantohna(community development) nasep na-ah cidam kikepna, pil sinna, dawn tui lakna, lampi sialna cihte thupi mahhi. Ahi zongin, huanding neilo meikhu paisuak innte, mipite` ading hih nasep te-in kiallap lohi. Tua ahih manin sum ngiatmah a lut nasep ih geelsak ding kulhi.\nSum-le-pai lutna nasep cih nangawnah bangdan nam nasep namte hiam, cih ong thupi dinghi.Hih munah zong gam tuamtuam ah kituak mun khat-in, mizawngte-in kizom suak sumlut ih neihsak nop takpi leh an nekkhat neknih sum ngahpak nasep namte hilo-in hunsawt mah a kisem thei nasep te geelsak pahhuai hi. Adiak in amau-le-amau dintheih tawm nasep(self employment), sumbul (capital, asset, skills) cihte mabun diakin kimu hi.\nMizawng khat nasep thaman(wage) piakna in hehnepna ciangbek hi-in zawnna khiapna lakahkhasum piak nasep in muibun pen masa lohi. Zawnna khiapna nasep in a kizom tawntung mannei van kician(asset) te neihsakna nasep hi-in, tua sumsuak thei mannei vankiciante a neih zawh uhteh zawnna pan suahtak nang lamet ompan hi. Siamna khatpeuh hilh’in, amau le amau nasep ih neihsak zawhna’in khasum piak nasep sang pha zaw tham hi.\nNasep sawthun Ciangtanna ((Duration of the Program)\nZKG ah bangtan sawtsak lehang muibun pending cih dotna zong ong thupi mahmah dinghi. Zawnna in ahang thu tampi tak kigawm le hunsawt khopkhat a kitok nawi khitteh piang ahih manin hih zawnna khiapna nasepte zong sun khatthu, zankhat thu-in ki zoziau thei nasep namte hilo hi. ZKG ah a ki panpih mizawngte hun kicing khatmah pia, nghak in pattah kul hamtangdinghi. Mizawng khat ama thu-in dingtang zo-in sum bawlna ah a kihel zawh nading, a zawn kikloh nading cih zenzen a hiziau theilo, lungduai kisam nasep a hihi. Gam tampi ah a ki-et teh mikhat a zawn kik loh nading in kum 5-7 tan ciangbang hunlak kulin kimu hi. Hun tomno sung khatvei seppak zualtawh kuamah ki lamdang lo dinghi.\nHuhna Piakna Sepsiamna(Performance of delivery Service)\nZKG sepna-ah kikhial mun dangkhat-in thu khensatna(decision making) pen a tunglam ulian themcikte khut sungah humcip(centralized) lua khatheihi. Cimawh haksate tawh a omkhawm taktakte, mun-le-phual taktak a pha zo, na a vasemte`n thukhensatna khuan cih peuhmah neilo miumiau thei uhhi. Tua kawmkal-ah thunei taktakte`n a mun taktak ah va en, kan, sit cih bangin van meello-in a phual a nasem taktakte citak kei laileh geelnate tangtung ngeilo hi.\nTua hih man-in pahtawina le taina (reward & punuishment system) zatkul hi. Nasem thadah, kicianlote pilna khopding thuhilh kul a, mi kiciante pahtawi kulpah hi. A mazang ZKG te ah tunglam makaite le nungzui nasemte thu neihna ahi ciangkhat kihawm thei uhhi. Makai lamte`n phual a nasemte thu khensat theihna hoih khopkhat piak kawmkal mah-in va sitzeel, va makaih, va van zeelzeel kul hamtang hi.\nHuhna Ngahte` lampan Ki theihthamna (Performance of Beneficiaries)\nZKG ngimna bulpi-in mizawngte panpih thapiak ding ahihi. Tua ahihman-in sepkhiatna a kineihteh panpihna ngah lampante-in zong noptuamna, phattuam na a omlam lahkhiat kulhi. Gentehna-in, mi cimawh khat-in huan bawl nading sumbul zatkhuan a ngahleh tua sumbul zang pen-in hun lap-in agah muhkhiatsak ding, a ki vawh sa bangin ki-at kik takpi ahihlam, supna hilo meetna ahih lam lah zawhnang hanciam ding kisamhi. Tua ciang bektawh khawllo-in, ZKG ah panpihna ngah mizawngte ading innkuan kilam kipuahzia, ta neih zahding, sumbawl siamna ki pattahna, cidam kikepna cihte vaihawm sak hamtang huaihi.\nKiphakna, Kipawlna le Kihel kimna(Mobilization, Organization and Participation)\nZKG ah kihel panpihna ngahte thapiakna-ah politic vai a kipan, sum bawlna vai, tangpi vaite ah thu-le-la theihsakna, pilna tuamtuam theihsakna, siamna tuamtuam kipattahna cihte tawh thapiakna zong om huai hi. Tua hi keileh amau a zawhthawh nuam, amau neih sunsun a khema luh sawm omthei hi. Kipawl khawm-in sepna in ZKG ah mabun sak mahmah ahih manin panpih nangah mizawng teng kipawl khawmsak-in pattah huaihi. Theihna tampi kiguan thei kawmkal-ah hih kipawl khop nasepna-in a kihel cimawhte koicih panpih leng hoihzaw ding cih nahoih sepna(mechanism) khat omsak hi. Kipawl khopna hangin a kihelte-in na hoih khatpeuh ngaih suttheihna, patkhiat ngamna, amau-le-amau tung kinghak ngamna, kimuan ngamna cihte neisak tuam hi. A thupi mahmah ah amau kisap taktak banghiam cihte kikum klhawm, zongkhawm, mukhia khawm thei-in, bang sephuai hiam cihte geelkhia khawm theih uh a, mikim kihelna tawh khensatnate kinei zo theihi.\nA Tumdang ngiat Nasepna (Exclusive and separate delivery system)\nThu tawpna-ah hih ZKG te a phual-ah sep taktak hunteh ZKG ading ngiat nasemte, a geelte cih bang in, a mi, a dan, sepdan zia-le-tong thak tuam vilvel geelkul hi. ZKG sepkhiatna` tumdang na pen kumpi ki-ukna lamte nasep dan, biakna kipawlna khatpeuhte thu geeldante tawh kibang khin khollo dinghi. Adang NGO kipawlnate nasepte dantawh zong ki lamdang lai dinghi. Khat veivei kumpi zum lamte`n ZKG hoih tuamtuam geel-in sem napi, sep taktak teh a dan khat man theilo-in amau zum ngeina luiteng mah zangkik, zia-le-tong luiteng mahtawh semkhia nuamin, ZKG tum dangna mangngilh kha thei-uhhi.\nZKG in a kihel nasem miding teelna, panmun piakna, pahtawina piakna, taina, ki-ukna lamzia, nasep vandan, ki makaihzia cihte ah ama dan, zia, thukhun tuam cihkhat om se-in tuate kigin huai hamtang hi.\nZawnna Khiapna-ah Vanzatte (Instruments for Poverty reduction)\nZawna khiapna lam-ah mipil Matt Zimmerman in a muhkhiat zat pahtheih honkhat a nuai-ah enni.\n- Sumngah theih nading lampi honsakna(credit, remittance, insurance) le mizawngte adingsumsuak thei van (asset) bawlsak na. Tua hileh amau mihing(human capital) khantohtheih nading (pil sinna, cidam kikepna, cihte), neih-le-lam khantohna(physical capital) a hi(leitang, a man kahthei vangil, cihte), zopthuah khantohna(immaterial capital) ahi nei-le-lam keptheihna thukhun (property rights) cihte amau thu-in zomto zosuak ding uhhi.\n- Myanmar gam ah a ki limzat zawh nailoh hang, hi zo leh insurance (arrmahkhan-Kawllai)te ah cidamna, nuntakna, inn-le-lo, accident cihte ading kizop huaihi. Tua hileh a neihsa uh asset te patauh loh theihtheih nading kepsakna hipah hi.\n- Mizawngte`n a neih-uh asset te a ki behlap nang le behlap zawh nang vai hawmsakna (vocational training cih a kipan siamna tuamtuam pattahna)\n- Zawnna khiapna a thupi sak, a ngimngiat, mizawng teng a huamkim mipi sungah sumtuhna(social investment) hoih pha tak-in geelsakna\n- Nawlkhin thuak, a ki mangngilh te ading-in mipi huam (social) le sum bawlna(economic) policy phatak-in bawlsakna.\nTua lo hih zawnna khiapna-ah a kizang mun mahmah Muhammad Yunus patkhiat microfinance te zong ciantak-in kanin, a dan lemtuah thei lehang ki gualzo mahmah lel dinghi.\nLaigelhpa in Zomi eLibrary / Laibusaal ading in Phalna hong piak ahi hi.\nItem Reviewed: Zawnna Khiapna Geelna(ZKG) / Poverty Alleviation Program (PAG). Agelh - Pau Sian Lian Description: Rating: 5 Reviewed By: Cinpu Zomi


url: =Samuel Nihna 21 | Siantongluan\nSamuel Nihna 21\nTu-in kum khat khit kum khat, David hun sungin kum thum sung kialpi tung hi. Tua ciangin David in Topa kiangah thu dong hi. Topa in, "Amah in Gibeon mite that ahih manin Saul leh a innkuan tungah mi thahna hanga mawhna om hi," a ci hi.\nTua ahih ciangin kumpipa in Gibeon mite sam hi. Tu-in Gibeon mite pen Israel-te sung hiloin Amor mi a omlaite ahi uh hi. Amaute a hingkhawi ding Israel mite kiciam khin napi-in, Israel leh Judah mite-a ding a deih luatna-in Saul in amaute thah dingin hanciam hi.\nTua ciangin David in Gibeon mite kiangah, "Note-a dingin bang hong hihsak ding ka hi hiam? Note in Topa mite thupha na piaktheihna dingun bangci bangin kilemna hong bawl ding ka hi hiam?" a ci hi.\nGibeon mite in ama kiangah, "Kote leh Saul ahi a, a innkuan tawh kikalah ahi zongin kitotna a om pen ngun leh kham in maisak zolo ding hi. Israel-te sungah mi khatpeuh ka thah hangun zong lungkim zawhna ding omlo hi," a ci uh hi. Tua ciangin amah in, "Note-a ding kong hihsak ding bang hi, ci na hi uh hiam?" a ci hi.\nAmaute in kumpipa kiangah, "Israel gamsungah kote in mun ka neihlohna dingun kote hong netumin suksiat ding Saul in vaihawm hi.\nTopa mualtung, Topa mai Gibeon-ah amaute ka khai theihna dingun ama tapa sagihte hong pia in," a ci uh hi. Tua ciangin kumpipa in, "Amaute kong pia ding hi," a ci hi.\nAhih hangin kumpipa in amah leh Saul tapa Jonathan kikalah a om, Topa tawh kiciamna hangin Jonathan tapa, Saul tupa Mefibosheth a sit hi.\nAhi zongin Aiah tanu Rizpah tapa nih, Saul tawh a neih Armoni leh Mefibosheth; leh Saul tanu Merab in Meholah mi Barzillai tapa Adriel tawh a neih a tapa ngate a la hi.\nAmah in Gibeon mite tungah amaute pia a, amaute in Topa mai mualtungah amaute khai uh a, amau sagihte sikhawm uh hi. Mangbuhham lak kipat hun, anlak kipat cil lamin amaute kithat hi.\nTua ciangin Aiah tanu Rizpah in a puanhampi la-in, anlak-a kipan van panin amau luanghawmte tungah guah a zuk dongin ama lupna dingin suangpi tungah a phah hi. Sunin huihlak vasate in ahi a, zanin gamsate in ahi zongin amau luanghawmte a sukkhak lohna dingun a cing hi.\nSaul zineu, Aiah tanu Rizpah gamtatna thu David kiangah a kigen ciangin,\nDavid pai-in Gilboa mualtungah Filistia-te in Saul a thah lai hunin Filistia-te in amaute a khaina mun Bethshan khuasung kongzing lampi laizang panin a luanghawm a guksak Jabeshgilead mite tung panin Saul guhte leh a tapa Jonathan guhte a lakik hi.\nAmah in tua lai panin Saul guhte leh a tapa Jonathan guhte paipihto hi. Amaute in a kikhai mi sagihte guh zong kaikhawm uh hi.\nTua ciangin amaute in Zela khuasung Benjamin leitang, a pa Kish han sungah Saul leh a tapa Jonathan guhte phum uh a, amaute in kumpipa thupiak khempeuh hih uh hi. Tua khit ciangin tua gam-a ding thumnate Pasian in a ngai hi.\nFilistia-te, Israel-te tawh kidokik uh a, David a nasemte tawh paisuk khawmin Filistia-te a sim uh hi. Tua galkidona-ah David gim mahmah hi.\nMithagolte suante khat, a teipi sumngo shekel za thum a gik, namsau thak khat a kuah Ishbibenob in David thah ding ngaihsun hi.\nAhih hangin amah a huh dingin Zeruiah tapa Abishai hong pai a, Filistia-pa simin amah a that hi. Tua ciangin David mite in amah kunh-in, "Galsim dingin ko tawh nong kuankhia nawn kei ding hi. Hong kuan lecin Israel mite muan leh suanpa kong taan khading uh hi," a ci uh hi.\nHih hun khit ciangin Filistia-te tawh Gob-ah galkidona omkik a, Hushah mi Sibbekai in mithagolte suante khat ahi Saf a that hi.\nTua ciangin Filistia-te tawh galkidona om leuleu a, Bethlehem mi Jaareoregim tapa Elhanan in a teipi siamgante siamlawngpi cia a pha, Gath mi Goliath a that hi.\nTua ciangin, a khut langtuakah khutme guk, leh a khe langtuakah kheme guk, a vekpi-in sawmnihleli a nei, mi thalian khat a omna Gath-ah gal om leuleu hi. Amah zong mithagolte sung panin a piang ahi hi.\nAmah in Israel-te a phin ciangin, David sanggampa Shimei tapa Jonathan in amah that hi.\nHih mi lite pen Gath-a mithagolte sung pana piang ahi uh hi. David leh a nasemte in amaute a that uh hi.


url: =Pasal khatin Muslim numeikhat alu tuamlo ahih manin, abetlaitak Video ki thehzak :: ZOMI DAILY\nposted on 18 January 2018 at 12:02 am Lomkholna: Malaysia, News, Sawltak, World\nMalaysia gamsung ah pasal khatin Muslim numeikhat alu atuamloh manin abetlaitak Video kizaihkha in, Social Media tungah ki thehzak “Viral” gawp hi.\nTua Video sungah pasal khatin Bus Stop ah mawtaw ngakin aom numei honpi te mai ah dingkawm in, a ciakbuabua laitak kimuthei hi.\nTua Bus ngakin atu dimdiam numeite lakah khat thudotna nei a, bang biakna abia nahiam, banghang in hicibang in nikteen puansilhtawh kizem nahiam ci’n dongcitciat hi.\nTua numeinu pen puanvom asilh, alu pen Muslim te ngeina tawh kizui in Hijab akici “Headscarf” tawh alu atuamlo khat ahihi. Asampen Light Brown Color khat ahihi.\nTua numeinu in thudonlo in, a Phone mekkawm in, mikhat samding in kithawithawi hi. Tualaitak in tua pasalpa in numeinu pen amai abiang betsak mawk hi.\nTuaciang in tua numeinu pen atutna panin dingkhiato pahlian in, adang numei honkhatzong dingkhia uh a, tua pasalpa tawh ki kamnialpah ngeingai uhhi.\nAhi zongin tua pasalpa in thusimlo in, tua numeinu pen nehphei in, paupihding in kithawikik hi. Tuaciang in numei alutuam khatin amai ah khiangphei in, tua pasalpa tawh ki kamnial uh a, numeinu pen anawngkai saknawnloh nadingin dalphei hi.\nHih pasalpa gamtatna pen Video kizaihkha citciat in, tua Video pen leitungbup zelpah in “Viral Video” suakpah hi. British News Port minthang mahmahkhat ahi Daily Mail te’nzong suaksaksawn uhhi.\nActress leh Entrepreneur minthang khatmah ahi Noor Neelofa Mohd Noor inzong tuapa gamtatna pen mawhsak mahmah a, Twitter tungah hihbang in gelhkhia hi.\nVideo: Man slaps woman allegedly for not wearing headscarf, video goes viral\n“Hihpen UK news portal ah kisuaksak hi. Muslim gam ahilo te’n hihbang in hongmuhding adeih ihhihiam? Malaysia leh Islam biakna pen hihbangin hongki theileh ih lunggulh ahihiam” ci’n gelhkhia hi. “So, this is on a UK news portal. Is this how we want other non-Muslim countries to see us? Muslim Malaysians in this light? Is this how we want to portray Islam and Malaysia?”\nNoor Neelofa Mohd Noor pen nungdiak in AirAsia te’n Non-executive independent Director asemding in acial uh ahihi. Ama genna ah Islam biakna pen midangte’n ahoih, alungduai, azahtakkai biakna khatin hongki muhding kadeih hi ci’n genkhia hi.\nMore: India gamsung khuaneu khatah numei te Mobile Phone zatding kiphallo\nAhi zongin hihbangin gamtatna pen leitungbup in Muslim biakna hoihlo ci’n hong muhsakding uhhi ci’n genkhia hi.\nLeitung ah koimah biakna in anungzui, athuzui te a ngong gamtatding in thuhilhna neizenzenlo hi. Tuabang gamtatna, ngongtatna tepen Islam te gamtatna hilo hi ci’n genbeh hi. Sawltak #zomidaily\nPrevious: Nungak leh tangval aomkhop laitak kimukha in zawhthawh thutawh kiteeng sakpah\nNext: California ah mawtaw khat tuahsia a, lamzikpi pan lengkhia in inntung phukha


url: =To the Top in a Day!!!\nTo the Top in a Day!!! - 06/03/06 12:05 PM


url: =Zomi Laizom U leh Nau, Nu leh Pa, Lawm leh Gualte aw,\nZomi Innkuan USA kipawlna min tawh hong hopih ingh ei.\nAkua mahpeuh cidam in vai a ding thei dingin hong lam-en ingh.\nKei leh ka mapanpih ZIUSA EC panmunlen tengzong cidam in vai ding thei ungh.\nZomi Innkuan USA kipawlna in United Nations huang sung a Economic and Social Council nuai ah Civil Society kician khat hihna tawh Consultative Status dinmun kingahta hi cih Thupulakna Lai (PDF File Attachment) hong khakkhawm ingh. UN Zumpi panin hih dinmun ngahna Laipi ahong puak uhzong tuni teekteek in ih khut sung hong tungta hi. UN Website ahzong kilawm takin kisuangta hi.\nAnungta Pasian hong laptohna, Zomi buppi’ vang, a munmun a om Zomi Innkuan kipawlnate pankhopna, leh ZIUSA kipawlna Makaite hanciamna tawh hih dinmun a kitung ahih manin akua mahpeuh tung ah lungdamna ih ko hi.\nUN ECOSOC sung a Consultative Status dinmun panin a masa pen Khawmpi khat, ahong tung ding Aug. 27~29, 2014 ni sung tengin Zomi Innkuan USA kipawlna Tangmite kikahta ding hi. Hih Khawmpi vai a kipan, mailam kalsuan ding maban khempeuh ah lawhcinna ih ngahna dingin kithutuak takin ma pangkhawm in, anungta Pasian tung ah thu ngenkhawm ni.\nTutung hizah cining.


url: =Jesuh Khrih Ah Semkhawm Ni – TBC-Y\n+9512304629 No. 156A, BAHO ROAD, SANCHAUNG TSP., YANGON, MYANMAR\nFor Christ and our People\nMyanmar Service Committee\nJesuh Khrih Ah Semkhawm Ni\nI biak Pasian ahi Pa Pasian,Tapa Pasian, Kha Siangtho Pasian pen a kipatcil pan tuhun, a tontung in a kipden na semkhawm thumgawm Pasian ahihi. Sepkhopna tawh leitung piang sak a mawhnei mite honkhia in dawimangpa gam sukham in Pasian gam hong phut hi. Mihing tate zong ki lungtuak in a sepkhawmna mun ah Pasian lungkim in gualzawhna piangsak denhi.\nJericho a pukna (Joshua 6)\nJericho kulhpi pen acre 8 bang zai in asanna pi 50, agolna pi 30 bang kici hi. Hih khuapi pen Joshua makai in Isreal ten a sim ding hita hi. Leitung lam pan lau huai mahmah kihtak huai mahmah hi. Ahizong Pasian in Joshua tungtawn in thupia khin a,kuamah tangpek lo in tuamtat lo uh ahihman in Jericho kulhpi kimvel in Siampiten pengkul nakpi tak in tum in a kisawl bang in mipite nakpi takin hong awt uhciang kulhpi kicim ziahziah mawk hi. Amau mummun pan ma pangkhawm in hong semkhawm a hihman in Jericho hong la zo uhhi. A tuamtat khat peuh om leh Ai khua neu a lelh uh bang kha ding uhhi. Ki thutuak in sermkhawm ahih manin gualzawhna a mau khut sung ah Topan pia pah hi.\nKial pan suahtakna (2Kings7)\nSiria kumpi in Samaria hong umcihna hangin nakpi takin gamsung ah kial hong tung a, haksa mahmah in nek ding om nonlo a hihman, a tate sa nagawn hong ne ta zen uhhi.Tua hun laitak in lamet bei miphak 4te kulh kongpi lutna ah tu khiukheu in thu hong kikum uhhi. Khuapi sung lut leh lah kial tung,a omna uh ah om suak leh lah si veve ding hi mawk a hihman in a 4 un lungkim in sih leh sih ci-in Syria galkapte phual zuan in hong pai khia uhhi. Pasian in ki lungtuak in miphakte paina pen Syria galkapte bil ah galkap honpi khe ging bang in zasak zen hi. Isreal kumpi in Hit kumpi leh Egypt kumpi cial in hong kuan hi ci-in lau mahmah uh ahih manin taw zut liang in hong nawhtai mahmah uhhi. Hih miphakte sepkhopna hang in a puksi ding tampiten suahtakna hong ngah uhhi. Ei i neu mahmah hang ki thutuak in semkhawm hileng na lian mahmah ki sem zo lua hi cih hong phawk sak peuhmah hi.\nTopa Jesuh in Pasian gam a kiphuh zawhna ding in akhaktan a liah den kulhpi pen a ki sukkhap zawhna ding a mite ki pumkhat in a sepkhop loh uh phamawh ahih lam thei pha mahmah ahih manin Pa aw eite nih pumkhat i hihmah bangin amaute zong pumkhat a hih theih nading thu kong nget sak hi ci-in thum ngaungau mawk hi. Tuamah bangin Sawltak Paul in zong Khrih pumpi ahi Pawlpi sung ah thu-ummite sepkhop ding thupi sa mahmah a, sepkhopna lo tawh zawhna omlo cih thei lua ahih manin Pasian hong piak siamnate zangkhawm in semkhawm ni hong ci geugau leuleu hi.\nTedim Tuiphum Pawlpi-Yangon in 2017 kum i thubulphuh pen Khrih sung ah picinna hi a, Pawlpi mi khempeuh in phattuam pih mahmah dingin ka um takpi hi.Tua ahihmanin tua i picinna pan kal khat suan in semkhawm dih ni. Eite Khrih sung ah ki pumkhat in semkhawm tagial leng Pasian gam kiphuh nang a khak tante kicim ding a,Kha gilkial taksa gilkial lungleng khuangai tampi ading nuntakna hi taktak ding hihang. Semkhawm liailiai ni,Pasian gam kek dihni. Pawlpi mi khempeuh tung ah Topa thupha maw.\nNote tawh na semkhawm\nRev. Cin Sian Pau, Church Pastor\nTBC-Y Info, Directory for Android\nသြန္သင္မူပါ။ Cinpu (Worship)\nတြဲလက္ၿမဲေစ။ alpau (Wedding)\nChoir Tour 2017\nYouth Matupi Camp\nPastor Emeritus, Church Pastor Apna\nNo. 156 (A), Baho Road, Sanchaung Tsp., Yangon, Myanmar\nThe Church, TBC-Y, comprises of 162 households comprising with 1588 members (727 males and 861 females) as a whole. Of that number there are 665 baptized members.\nAthak Nuntakna (Matthew 16:13-24) ~ Pastor Ai Lian Pau Administrator | July 7, 2018\nThu-um Mi Maw, Khutdawh Ngen? Administrator | July 7, 2018\n© 2016 TBC-Y. All Rights Reserved


url: =MICROCHIP IN SAPI NAMBAT HIPAH LO - Zomi Adventist Innkuan\nHih nambat 666 pen mi pawlkhat in buaipih mahmah uh hi. Hih banga nambat 666 a buaipih le a laute misiam ten natna nam khat a vei-in ngaihsun uh hi. Tua natna min pen Hexakosioihexekonta hexaphobia (fear of number 666, nambat 666 lau natna) ci uh hi. Hih natna dam nadingin zatui Pianthakna sim loh zatui dang om lo hi.\nSource : Dr. #Mungpi\nSee also Sharing Scripture May 12-18\nPrev post GC18: America a Puahphapa Khat\nNext post google map


url: =Zomi te’n Psalm 23 (Late 23) aphuakding hilehang :: ZOMI DAILY\nposted on 19 August 2015 at 2:27 pm Lomkholna: Article, Hangkhanlian\nLate Nambat 23 pen Zomi atamzaw in za ngei bek hilo in theimahmah, lai mai lem loh, et loh in cisuak thei phial in kong umhi. Hih Late 23 pen David phuah kici aa, David in Topa kepna, cinna, dalna, vaakna, Topa amuanna te aphuah ahihi.\nTopa pen Tuu bang aa kei hong cingpa hi aa\nbangmah ka kisam kei dinghi.\nLono na ah kei mah hong lumsak a,\ntui kiang ah kei hong paipih hi.\nKa nuntaknatha hong dimsak aa,\nama min athan nadingin,\nthuman lampi ah kei hongkha hi.\nKhua mial thukpi nangawn\nkanawk hangin, kalau het keihi.\nBang hang hiam cihleh\nkei tawh na hong omkhawm aa,\nna molhtum leh na ciangkhut in,\nkei hong lungmuang sakhi.\nKa galte omna mai ah,\nkei’ ading an nong lui hi.\nKa lu sathau nong nilh aa,\nka hai adim let hi.\nka khan tawn tung in\nkei hong zui taktak ding aa\nTopa inn sung ah\nka om tawn tung dinghi.\nHoih mahmah, zaknuam mahmah leh telbaih mahmah hi. David in Topa ong it dan, ong vaak dan, ong cin, ong kep, ong dal dan, ong angvan dan, ong panpihdan cihte ih mitkha ah akilang baih ding, atelbaih mahmah dingin, tuu cing pa’ ii tuu a cin dantawh genteh suk ziau a simte adingin akitel deuh zong ahihi.\nHih la sungah thu thuk, akiseel khat om in tua in tuu cing naupangpa ii tuu cin dan ahihi. David in Topa itna hoihna, kepna,dalna apulaak ding ciang tuu cing naupang khat in atuu te acin, akep, adal, avaak tawh na genteh hi. Gentehna aa apiak tuu cing pa pen amah na hi gige aa, ama tuu cin lai aa tuute acin dan gentehna aa azang hipahhi.\nTopa itna, kepna, dalna, vaakna te genteh nading a ngaihsut ciang adang bangmah mulo in, aneu lai aa ama’ tuu cin zia a mitkha ah kilo lian ahihman in, genteh nading azang ngam ahihi. Gentehna, tehpih ding zangngam ahihman in, David in a Pa’ tuute acin laitak bangzahta in citak kuhkal, deihsak, it hiam, cih, kimu thei hi. A Pa tuu te a cin laitak hici zaw leh cih om hetlo in it, deihsak, hehpih ahihna kimu theihi.\nA tuu te a ding bangmah kisamlo zah in cing ahihlam gentehna in gen ngamhi. Tuute bangmah kisam sak hetlo hi hamtanghi..\nA tuu te agilvah nading, gil kialpi ankhamlo pi aa tuu buuk aciahloh nading hanciam ahihlam kimu theihi. Lono na mun khempeuh ah cing kawikawi, zonsak kawikawi ahihlam kimu theihi.\nZankim khua mial ahiphial zongin a tuu te launa, linglawnna, humpi, kei vom, ngia te khut sung pan hu, gumkhia, vil, dal ahihlam zong kimu theihi.Ataktak in gamsa te pen, tuu bek hilo, acingte mahmah adingin zong lauhuai himah taleh, a tuu te bit nading ama mawhpuak hi ci-in ngaihsun ahihman in, ama’ pumpi khual zolo zahdong in, molhtum, ciangkhut vik ahihlam kilang sak mahmah hi. Tuu te lau huaina apia thei gamsa khutsung pan amolhtum leh a ciangkhut naak zat mahmah ahihi. Tuu te gilvah nading ahihnaak leh, alauhuai gamsa tampi om na mun nangawn ah, deihsakna tawh paipih veve in gamta sak hithiat ahihlam zong kician mahmah hi. Topa ong it, ongkep zia pen atuu cin lai tawh genteh ngam ahihman in, atuu cin laitak aa acihtak dan ding kimu theihi.\nA tuu cin laitak in gina cinlo hileh gentehna in gen ngamlo dinghi.\nDr Tual Lian Tuang in, “Ko neu lai aa ka sakol cin dan bang uh hileh, sun thapaai sakol cing kaciah uhteh sakol tawh ciah hetlo mawk kahihman un, Topa in ka sakol cin bangun ong cing cih ngamding peuhmah ding hilo, tua bang aa Topa in ong cing cihding hileh, ih om lam zong ong theilo ding himawk” ci-in a Pa’ sakol a cin laitawh genteh hi.\nKhai! Zomi u leh nau,\nPawlpi Siate Late 23 aphuak ding in kong cial deh!\n“Topa in ka Pawlpite kakep bang aa kei ong keem pa hi” i ci ngam diam?\nKipawlna makaite Late 23 aphuak ding hilehang ee leh!\n“Topa in hih kipawlna ka makaih bang aa kei hong makaih pa hi” i ci ngam diam? “HIh kipawlna kadeihsak bang aa kei hong deihsak pa hi, hih kipawlna aa ding kasep bang aa kei ading hong sepsak pa hi” i ci ngam diam? A cingam ding bangzah taktak i om hiam?\nKhua sung hausa upa te ong kiphuaksak hileh ee!\n“Topa pen, ka khua sung, ka tui sung thuman lampi ka totpih bang aa ong totpih, ong kalsuan pih hi” ci-in i phuak ngam diam?\nTuate gengen loh tate in hih Late 23 aphuak ding hilehang:\n“Topa in bangmah a sem zo nawnlo, ka Nu teek ka Pa teek ka kep ka cin, ka vaak bang aa ongkem, ong cing, ong vaak pa hi” ci-in i phuak ngam diam? David in ganhing tuu a cin zia genteh nading a gen ngam laitak e’n, i pianna iNu teek, iPa teek kep zia gentehna in ih piak ngam kei leh, aban gen ngam huai nawnlo hi. Kei bang in aduh adeih uh cin zolo, pia zolo, tutpih, khawlpih zo lo, lungduaizolo kahihman in gentehna aa a pia ngamlo ding kahi pahhi.\nKumpi nasemte, company nasemte, pilna siamna sin sangnaupangte, i nasep, i silbawlna, kivaak nading i sum thalawhna, i pilna siamna sin nate ah pauban omhetlo, kisuang het keng ci-in gentehna in i pia ngam diam?\nInnkuan sung makai Pa te in ee:\n“Topa in ka inn kuan sung, ka zi ka ta tung kacihtak mah bang in kei tung aa ong citak, ong keem pa hi” i ci ngam diam?\nKhangno te’n ee leh, “Topa in ka l;awmnu, kalawmpa, ka kingaihpihte tung kacihtak, ka thuman bang aa thuman, ong lunglenglo pahi” ici ngam beek diam?\nInn nupi te’n ee leh, “Topa in ka pasal tung aa kacihtak, kalung lenloh bang, ka teeknu kabawl bang aa ong bawl pa hi” i cingam diam, i cihtak pi hiam?\nZomi ulehnau in isep i bawl, ikampau, i gamtat na khempeuh ah Late 23 aphuakphuak dingin kingaihsut ding lunggulh huai kasa hi. Hih Late aphuak pa’n Topa in a tuu cin bangin cing leh adeih ngam ahihi. Gina cin mahmah kisa ahihman in a tuu te lungmuang sak ahihlam kician mahmahhi. Ka tuu cin bangin ong cinghi ci aa aphuah ngamna pen akiciam ngam hipah hi. Ei Zomi Thu-um akici te’n ei sep bangbang gentehna in i pia ngam diam?\nKuama sawl kullo, sawl zawhthu zong hilo, a nasepna, a maban ah kisuang hetlo, zulhtat hetlo ahihlam Topa tung akiciam ngam sitset himawkhi.\nAdangdang gen nai het kei ni. Tuni in Zomi sung aa kipawlna tuamtuam makaite (social, political, thau tawi, thau tawilo) akua mapeuh in i minam ahi i Zo mipihte tung, “Topa in ka Zo mipihte ka it, kazuun, kakep, kacin, kadeihsak, kahehpih, kaneekngaih bang aa ong cing ong keem, ong deihsak, ong hehpih, ong neekngaih hi” ici ngam diam?\nA ci ngam hetlo pi aa minam makai, kipawlna makai ding aa kithawi ihih mawk leh, tua tawh Zogam kilam hetlo kha dinghi. A ci ngam ding honkhat ka thei aa, aci ngam hetlo ding honkhat mah zong ka thei gige hi. “Topa in Zomite kipawlna ka makaih bangaa mindeihna, min dawkna, neektum ding peuh aa ong makaih ahihi” cih ding himawk leh, i vai kipelh peuhmah ding aa, i lam saulai peuhmah dinghi.\nMakai nangawn in i cihngam kei leh i Zomi, i Zogam bel ahici lai ding mah himawk dinghi. I mipihte i makaih zia gentehna pia aa, Late 23, i phuah ngam kei ding leh, tuabang aphuak ngamlo makaite tawp lehang hilel loding hiam? Tuabang makaiite ong ki-iplah hetlo hi. I phuah ngam kei leh zong aphuak ngam dingin i lungsim kipuahpha dihni.\nPrevious: Ahoih zawding deihna tawh\nNext: Malaysia aom UNHCR in Card mawkpiaknawn keihen!


url: =Big Nate: From the Top | Your #1 Source for Kindle eBooks from the Amazon Kindle Store!\n(as of 2012-10-06 20:25:56 PST)\nBig Nate: From the Top\tby Lincoln Peirce\nAuthor: Lincoln Peirce Publisher: Andrews McMeel Pub.. Binding: Kindle Edition Language: English Pages: 224


url: =Take a Peek Chapter 38 English – Manhwax\nRead the latest manga Take a Peek Chapter 38 English at Manhwax . Manga Take a Peek is always updated at Manhwax . Dont forget to read the other manga updates. A list of manga collections Manhwax is in the Manga List menu.\ntags: read manga Take a Peek Chapter 38 English, comic Take a Peek Chapter 38 English, read Take a Peek Chapter 38 English online, Take a Peek Chapter 38 English chapter, Take a Peek Chapter 38 English chapter, Take a Peek Chapter 38 English high quality, Take a Peek Chapter 38 English manga scan, January 23, 2021 , manhwax


url: =Indonesia, Bali ah nelvang sung vankham hento in apuasim mi 3 kiman :: ZOMI DAILY\nposted on 28 March 2018 at 12:30 am Lomkholna: Indonesia, News, Sawltak, World\nIndonesia gam ii tuikulh minthang mahmah ahi Bali Island ah vankham puasim in alutsawm mi 3 kiman cih Jakarta Post pan kiza hi. Tua mi 3 tepen numei 1 leh pasal 2 hi uh a, vankham pen anelvang tawsung ah hento in apuasim uh kici hi. Numei zawpen bangin anelvang leh azahmawh sungah vankham hento in puasim kici hi.\nTua akiman mi 3 te lakah Malaysian gammi khatleh Indonesian gammi 2 kihel uhhi. Hih mi 3 tepen Thailand, Bangkok panin vanleng Thai AirAsia FD 396 tawh abeisa March kalnihna sungin alengkhia uh hi a, Bali Island aom Ngurah Rai Airport panin akiman uh ahihi.\nTua akiman mi 3 tepen kum 23, 24, 25 cihbangbek hipan uh a, Thailand, Bangkok panin Indonesia, Bali Island ah zuakkikding in vankham honkhat apuasim uh ahihi.\nBali aom Ngurah Rai Airport alut uhciangin Security Check kibawl a, tua mi 3 tepen aomzia uh mantaklo, lauthawngpian, muanmawh huaipian tawh kibang in om uhhi. Tuaciangin X-ray tawh Scan akibawl ciangin apumpisung uhah muanmawhhuai van pawlkhat kimu hi ci’n Ngurah Rai Customs thunei te’n Press Conference ah Monday ni in genkhia uhhi.\nTuaciangin tua mi 3 tepen atuamin ki samkhia in, inndei sungkhat ah hoihtak in Checking kibawlkik leuleu hi. Tuabangin hoihtak sitcianna akineih ciangin vankham apuakteng hongki dawkkhiamang hi.\nAmasa pen pasal khatpa sitcianna nei uh a, avanlak ah Methamphetamine 36.2g kimu masa hi. Apumpi zong aki velcian ciangin anelvang panin ahentoh vankham Packet 3 kimuhbeh a, tuate pen Methamphetamine vive hi in, agihna 36.25grams, 33.73grams, 20.73grams cihbang in ki mukhia hi.\nAnihna pasal khatpa ki sitcian leuleu in, tuapa ii anelvang sungpanin Methamphetamine bekbek Packets 4 tak ki mukhia leuleu hi. Tuate ii agihna pen 42.32 g, 44.81g, 39.66g, 38.78g cihbang pha uhhi.\nAthumna ah numeinu sitcianna kinei leuleu in, tua numeinu ii anelvang panin Methamphetamine tunnih leh azahmawh sungah ahentoh Methamphetamine tunnih, akigawm in Packet 4 tak ki mukhia hi. Tua numeinu tungpan akimukhia vankham bekbek ii agihna pen 140g bang phahi.\nMore: Myanmar leh Thai gamsung ah vankham tampi ki haltum\nTua mi 3 tepen vankham tawh thu kibawl in, amawhna kician mahmah cih aki muhkhiatleh sihdan “death penalty” kipiading cih kiza hi. Sawltak #zomidaily\nPrevious: Puteek kum 90 khatin tuikia naungek khat honkhia in lamdang kisa\nNext: Hi Zaw Thong ~ Tdkhen


url: =Videos - Karina Pasian - It's Whatever - Singersroom.com\nKarina Pasian - It's Whatever\n← PREVIOUSNEXT →\tKarina Pasian premieres the brand new music video for her latest single "It's Whatever." In the visuals, directed by High Five Collective, the former Def Jam songstress and Grammy nominated singer croons about being comfortable with all her choices in a rebellious way."I wish I could wear basketball shorts at all my shows cause I just wanna be comfortable, wish I could eat cereal at least three times a day, wish I could wear the same shirt all the time like they do in the cartoons, cause I can never make up my mind anyway," Pasian leads on the piano-driven track."It's Whatever," produced by Needlz and co-written by Grammy winner Cassius D. Kalb, will probably appear on Pasian's upcoming mixtape.The talented pianist and vocalist took a break after high school to "experience life a little\nbit" and now she is actively performing music, her passion since three years of old. Her recently released project 'Trips to Venus' is the beginning of her individual stories, from her own eyes, as she transitions from a teenager to a young lady.MORE ON »Karina Pasian, Follow @Singersroom\nAbout the author: DJ JusMusic Did you like this post? Comment BelowFounder, Creator, and Editor of Singersroom.com\nFollow Jus Music on Twitter | Follow on Instagram\nKarina Pasian's ProfileNewsMusicVideosPhotos


url: =Philippines gam Manila ah Archbishop thak kikhan | Radio Veritas Asia\nPhilippines gam Manila ah Archbishop thak kikhan\nA Lianbel Siampi Pa Pope Francis in His Eminence Jose Fuerte Cardinal Advincula pen Philippines gam Manila Khuapi aa Cardinal vaipuakna a nei dingin apna thu March 25 nitak nai 7 in Vatican in pulak khia hi.\nHih Cardinal pa pen March 30, 1952 kum in Capiz ah piang hi. Kum 1976 in Siampi suakin, Kum 2001 in San Carlos ah Bishop vaipuakna na nei hi. Kum 2011 aa kipan Capiz a cihna mun ah (Archbishop) Siadawpi in om hi.\nCardinal Advincula pen (Human Right) mihing khatin ngah dingin a ki lawmte ngah theina ding a hanciam mahmah khat hi-in, neih leh lam, a zawng leh a hau liangko kikim lohnapen mihingte nuntakna sungah a hamsa penpen hi ci-in gen thei zel hi. Pilna siamna pen mihingte khantohna bulpi hi aa, tua pilna hangin nuntak nading zonna sungah lawhcin na ahi hi ci-in mipite tungah a hanthawn phamahmah khat ahi hi.\nA tuute a makaih siam leh Gam leh Lei, Pawlpi aa dingin a tup a sawmna Topa Pasian in a lawhcin sakna dingin thungetna sungah thuzuite'n phawk ciat ni.\nKawlgambup Catholic Siadawte thu Kikupna pan Khensatna (2.10.2020)


url: =myladycraven's Hannah Collection - Mesh by Serasims\nHannah Collection - Mesh by Serasims\nShort URL: http://www.thesimsresource.com/downloads/557372\n#6kimmyburke2222Aug 31, 2007\nGreat Mesh, for a great set! Keep it up.\n#10msculitOct 17, 2007\n#11Nov 16, 2007\n#12ikicaNov 18, 2007\n#13BBKZJan 10, 2008\n#14lisa_viJan 13, 2008\n#15Willow-MarieMay 1, 2008